Podržan Nacrt zakona o platama u institucijama i preduzećima - Akta.ba\n09.07.2014. 07:54 / Izvor: SRNA\nPredstavnički dom Parlamenta FBiH podržao je Nacrt zakona o platama i drugim materijalnim pravima članova organa upravljanja i drugih organa federalnih institucija, javnih preduzeća i drugih privrednih društava u većinskom vlasništvu FBiH kojim se ograničava visina naknada i plata.\nVisina naknada i plata ograničana se putem utvrđivanja maksimalnih iznosa.\nFederalni ministar energije, rudarstva i industrije Erdal Trhulj rekao je da su plate podijeljene u dvije kategorije.\nTrhulj je naveo da mjesečna neto plata za članove uprave privrednog društva, koje ima više od hiljadu zaposlenih i ukupan godišnji prihod veći od 250 miliona KM, može biti utvrđena najviše u iznosu do pet prosječnih mjesečnih neto plata isplaćenih u prethodna tri mjeseca u FBiH.\nMjesečna neto plata za direktora institucije, predsjednika komisije, za ostale članove uprave, zamjenika direktora ili direktora i zamjenika direktora i jednog ili više izvršnih direktora institucije, kao i zamjenika predsjednika i članove komisije može biti utvrđena najviše u iznosu do četiri prosječne mjesečne neto plate isplaćene u prethodna tri mjeseca.\nMjesečna neto plata za članove uprave privrednog društva koje ne ispunjava ove uslove u pogledu broja zaposlenih i/ili ukupnog godišnjeg prihoda može biti utvrđena najviše u iznosu do četiri prosječne mjesečne neto plate isplaćene u prethodna tri mjeseca.\nMjesečna neto naknada za rad predsjednika nadzornog odbora privrednog društva, koje ima više od hiljadu zaposlenih i ukupan godišnji prihod veći od 250 miliona KM, može biti utvrđena najviše do 1,2 prosječne neto plate u FBiH, dok za članove nadzornog odbora ovakvog privrednog društva iznosi 90 odsto od iznosa mjesečne neto naknade predsjednika odbora.\nZa rad predsjednika upravnog odbora ili nadzornog odbora institucije ili upravnog vijeća, odnosno stručnog vijeća mjesečna neto naknada može biti utvrđena najviše do jedne prosječne neto plate, a za njihove članove naknada iznosi 90 odsto od iznosa mjesečne naknade predsjednika.\nZnačajnu novinu u odnosu na postojeći zakon predstavljaju i odredbe o stimulaciji i destimulaciji članova uprave privrednih društava.\nU zavisnosti od rezultata poslovanja u prethodnom izvještajnom periodu, ove plate mogu biti povećane ili smanjene do 30 odsto u periodu do usvajanja narednog godišnjeg finansijskog izvještaja privrednog društva.\nTime bi članovi uprave na odgovarajući način bili motivisani za stalno preduzimanje aktivnosti s ciljem poboljšanja finansijskog stanja privrednog društva.\nPrema Nacrtu zakona, Agencija za bankarstvo FBiH, Razvojna banka FBiH i Regulatorna komisija za energiju u FBiH imaju isti položaj kao i sve druge institucije, za razliku od rješenja u važećem Zakonu prema kojem imaju povlašten položaj u pogledu maksimalnog iznosa plata i naknada.\nU okviru ograničenja maksimalnog iznosa plata i naknada, odlukom Vlade FBiH utvrđuje se visina plata i naknada članova organa upravljanja i drugih organa, pojedinačno po institucijama, privrednim i zavisnim društvima, izražena u broju prosječnih mjesečnih neto plata isplaćenih u prethodna tri mjeseca u FBiH.\nOve plate utvrđuju se kao najviše mjesečne neto plate u instituciji, privrednom ili zavisnom društvu s kojim se usklađuju mjesečne neto plate ostalih zaposlenih.\nOdlukom federalne Vlade utvrđuje se ukupan broj članova organa upravljanja i drugih organa, pojedinačno po institucijama, privrednim i zavisnim društvima, izuzimajući institucije, privredna i zavisna društva za koje je ukupan broj članova organa upravljanja i drugih organa utvrđen posebnim zakonom.\nNacrt zakona upućen je na javnu raspravu.\n#predstavnički dom parlamenta federacije\n#Nacrt zakona o platama\n#Mjesečna neto plata za direktora institucije\n#Regulatorna komisija za energiju u FBiH


Miši Krstiću „Nišvil“ nagrada za životno delo – Studio B\nMiši Krstiću „Nišvil“ nagrada za životno delo Tanjug\nObjavljeno: 17.09.2020. 20:27 Izmenjeno: 17.09.2020. 20:27\nDžez pijanisti, kompozitoru i pedagogu Milošu Miši Krstiću uručena je nagrada za životno delo u okviru džez festivala „Nišvil“, a koja se tradicionalno dodeljuje najistaknitijim srpskim muzičarima\nFOTO TANJUG / DIMITRIJE NIKOLIC / an\nKrstiću je nagradu uručila gradonačelnica Niša Dragana Sotirovski u Gradskoj kući u Nišu, nakon čega je na centralnom trgu otpočeo i nastup džez bendova.\nOvogodišnji laureat je zahvalio organizatorima „Nišvila“ na velikom priznanju i istakao da mu je ta nagrada značajna po više osnova.\nPre svega, dodao je, jer se dodeljuje na festivalu koji je visokokotiran na listi džez festivala u svetu, a zatim, jer se dodeljuje za muzički žanr koji je džez u izvornom smislu i koji nije često u javnosti kao „estrada“.\n„Treće, ovaj Nišvil će ostati upamćen kao jedinstven festival u doba korone i možda će neko za nekoliko godina da se seti i kaže: “Je l se sećate Nišvila u doba korone, kada je nagrada dodeljena Miši Krstiću?“, jer da sam dobio nagradu kada je redovan festival, možda bi se zaboravilo“, našalio se Krstić.\nGradonačelnica Niša Dragana Sotirovski kaže da Niš ove godine žali za pravim Nišvilom u klubu Tvrđave, ali da se taj festival već priprema za 2021. godinu kada će dva Nišvila biti spojena u jednom.\nPodsetila je da je Miša Krstić poslednji put gostovao na Nišvilu pre tačno 20 godina i izrazila je zadovoljstvo što je baš ona na čelu mesta gradonačelnice večeras uručila nagradu Krstiću.\n„Posle 20 godina od onog nastupa Vi dobijate ovo divno delo koje će Vas podsećati na Nišvil i Niš, a nove generacije govoriće kako je Miša Krstić dobio nagradu u doba korone“, rekla je Sotirovski.\nDirektor Nišvila Ivan Blagojević ističe da je prošlo mnogo godina od kada je Nišvil počeo da dodeljuje nagrade za životno delo i da su stazom do nagrade prodefilovali mnogi velikani srpskog džeza koji su mnogo zadužili nacionalnu kulturu.\nIako, kaže, Nišvil ove godine nije organizovan u punom formatu, zbog pandemije virusa korona, organizatori festivala su odlučili da nagrade umetnike.\nBlagojević dodaje da je za 20 godina, od kada je Kristić poslednji put nastupao na Nišvilu, taj festival postao ozbiljan i relevantan festival koji je čak i „Gardijan“ uvrstio u 10 najboljih džez festivala u Evropi.


Srbija na dobrom putu u EU : Nadlanu.com\nBRATISLAVA, 8. februara 2010. (Beta) - Predsednici skupština Srbije i Slovačke, Slavica Đukić-Dejanović i Pavol Paška, ocenili su u ponedeljak u Bratislavi da je Srbija na dobrom putu ka Evropskoj uniji, a Paška ponovo potvrdio da je Slovačka spremna da na tom putu u svakom pogledu pomogne Srbiji.\n"Na putu u EU Srbija u Slovačkoj ima dobrog prijatelja i podršku", kazao je Paška novinarima posle razgovora sa Slavicom Đukić-Dejanović, javljaju slovački mediji.\nDa je Srbija zakoračila ispravno, prema Paškinim rečima potvrđuju trgovinski sporazumi i ukidanje viza za putovanje državljana Srbije u EU, a takođe i napori Srbije da se deblokira Sporazum o stabilizaciji i asocijaciji sa Unijom. "Srbija u Slovačkoj ima ogromnu podršku i zbog istorijskih aspekata. Nalazimo mnogo istorijskih paralela i iskustava koje želimo da razmenimo", rekao je Paška.\nPredsednica Narodne skupštine Srbije zahvalila je svom domaćinu za podršku Slovačke u svim aktualnim ključnim pitanjima za Srbiju - počev od procesa integracije u EU do pitanja Kosova. Slovačka je jedna od nekoliko članica EU koje, uprkos stavu većine, principijelno odbijaju da priznaju nezavisnost Kosova, jer su uverene da je ona proglašena u suprotnosti sa međunarodnim pravom.


BalkanMagazin :: Lukašenko bi hteo da od Rusije dobije nalazište nafte\npetak, 06. novembar 2020 10:42\nOve godine u junu, po prvi put u istoriji, u Belorusiju je stigla američka nafta\n(ilustracija, predsednici Putin i Lukašenko u Sočiju 2019.)\nBeloruski predsednik Aleksandar Lukašenko, kako javlja ruska agencija TASS, obratio se ruskom predsedniku Vladimiru Putinu, s predlogom da "Belorusija dobije u Rusiji nalazište nafte". O toj neobičnoj ideji se, prema agenciji, razgovaralo prekjuče u "srdačnom telefonskom razgovoru dva predsednika".\nTASS, koji se ovim povodom poziva na saopštenje iz kabineta Lukašenka, prenosi da je Putin "podržao tu ideju, koja će biti podrobnije razmatrana u narednim razgovorima".\nAgencija napominje da je beloruski premijer Raman Haloučanka u ponedeljak izjavio da će Belorusija iduće godine glavni deo svoje potrošnje uvesti naftovodima iz Rusije u obimu od 18 do 20 miliona tona ali da će deo potrošnje pokriti i iz alternativnih isporuka.\nOve godine u junu, po prvi put u istoriji, u Belorusiju je stigla američka nafta. No, veće količine nafte kupljene su u Saudijskoj Arabiji. Belorusija je, istina, bliski saveznik Rusije ali je ove godine Minsk s Moskvom imao otvoreni spor oko cena ruske nafte. Spor je razrešen ali je Minsk počeo otvoreno da nastoji da diversifikuje svoj uvoz nafte u kome se dugo oslanjao samo na Moskvu. No, posle izbijanja protesta u Belorusiji, odmah po avgustovskim predsedničkim izborima, Lukašenko se opet okrenuo isključivo prema Rusiji.


Distributeri nisu (preterano) zainteresovani da u svoje izloge smeste GMC Hummer - Auto Republika\nGeneral Motorsova marka GMC je u centru pažnje ovih dana, ponajviše zahvaljujući povratku legendarnog terenca Hummera, ali jednako uzbuđenje očigledno ne dele i predstavnici izložbeno-prodajnih salona. Na domaćem tržištu GMC je izuzetno popularan među kupcima i prošle godine je isporučio 564.946 vozila. Uspeh je još veći kada se zna da se ovaj proizvođač bavi prodajom samo terenaca, krosovera i pikap kamioneta koji su pozicionirani u „zlatnoj sredini“ između brendova Chevrolet i Cadillac, pa su takvi četvorotočkaši izuzetno popularni.\nAli kako stvari stoje, većina izložbeno-prodajnih salona nije oduševljena zahtevima koje je General Motors zatražio u slučaju da žele da prodaju novi Hummer.\nZa početak, potrebno je spomenuti da GMC nema sopstvene salone, već ih deli s još jednim premijum brendom, to jest sa Buickom. Njihova broj iznosi oko 1.900 objekata razasutih širom SAD, Kanade i Meksika, a svega polovina od njih je izrazila interesovanje da bi eventualno prodavala Hummer.\nKljučni razlog leži u podatku da General Motors zahteva dodatne investicije u vidu novih centara i lokacija za održavanje, koji će biti prilagođeni onom što je neophodno za električne automobile i neće biti deljeni s onima koji imaju izvornu namenu usmerenu ka vozilima sa SUS motorima.\nDileri očigledno smatraju da prodaja Hummera neće biti dovoljno obimna, kako bi se opravdale zahtevane investcije, iako nas najveći američki proizvođač uverava da je za samo deset minuta rasprodao celokupni prvi kontigent. Nije poznato je koliko bi takva investicija koštala trgovinska preduzeća, a brojka u velikoj meri zavisi od same lokacije na kojoj se maloprodajni objekat nalazi, dok se isto odnosi i na servisni centar. Pored investicije u vidu prostora, saloni bi morali da zaposle i dodatni broj radnika sa iskustvom u radu s električnim vozilima.\nU zvaničnom obraćanju medijima, prvi čovek GMC-a Dankan Aldred je izjavio da je očekivao veći broj kandidata, ali da je i dalje zadovoljan koliko salona se prijavilo. On dodaje da je kompaniji izuzetno bitno da imaju što više takvih površina u velikim gradovima kao što su Njujork, Los Anđeles i Čikago, a da se na takvim mestima, upravo i odazvala većina vlasnika salona koji su aplicirali.\nHummer će početi pristizati u izložbeno-prodajne salone krajem naredne godine po početnoj ceni od 112.595 američkih dolara, a kasnije će debitovati i jeftiniji modeli.\ntags: gmc Hummer prodaja Hummera\nprevious Kia startuje tržišno repozicioniranje s uvođenjem novog amblema\nnext Nemci prave tunel ispod Baltičkog mora\nIstraživanje: Zašto su žene podložnije ozbiljnom povređivanju u saobraćajnim nezgodama?


Deo sredstava namenjenih uređenju Šumaričkog jezera preusmeren na druge projekte – Veliki Park\nDeo sredstava namenjenih uređenju Šumaričkog jezera preusmeren na druge projekte\nPrema prvobitnom idejnom rešenju za realizaciju projekta uređenja desne obale Šumaričkog jezera bilo je predviđeno 30 miliona dinara iz gradskog budžeta.\nKako je na osnovu mišljenja Republičkog zavoda za zaštitu spomenika kulture bilo potrebno da se izmeni idejno rešenje i smanji broj predviđenih sadržaja, novi projekat će koštati manje pa su preostala sredstva preusmerena u druge projekte izgradnje sportske infrastrukture – uređenje jednog dela partera otvorenih bazena pred novu kupališnu sezonu i projektovanje terase na otvorenim bazenima, objašnjava Predrag Stevović, ćlan Gradskog veća za sport.\nBudžetom smo predvideli 30 miliona dinara za ovu godinu za uređenje desne obale Šumaričkog jezera i pripremili idejno rešenje. Prateći zakonsku regulativu, došli smo do Republičkog zavoda za zaštitu spomenika kulture od koga smo morali da tražimo odgovarajuću dozvolu.\nMoram da naglasim da se ta desna obala nalazi na samom obodu Spomen parka Šumarice, ali nam je ta dozvola u svakom slučaju bila potrebna. Dobili smo negativan odgovor, odnosno iz Republičkog zavoda za zaštitu spomenika kulture tražili su da izmenimo idejno rešenje, u smislu da smanjimo nivo zabavnog sadržaja koji, po njihovom mišljenju može da utiče na kulturno-istorijski karakter samog spomen-parka.\nMi smo po njihovoj preporuci izmenili to idejno rešenje, a time su i planirana ulaganja manja. Po našim proračunima, to će biti 12 miliona dinara umesto 30 miliona dinara. U međuvremenu, preostali novac ćemo preusmeriti tamo gde je potreban. U ovom slučaju to je uređivanje jednog dela partera otvorenih bazena koji nije uređivan poslednjih nekoliko decenija. Ovo je prvi put da pokušavamo da to uredimo na jedan smisleniji, lepši i bolji način kako bismo otvorene bazene pripremili za kupališnu sezonu i za tu namenu ćemo preusmeriti 12 miliona dinara.\nPreostalih 6 miliona dinara ćemo preusmeriti na projektovanje terase na otvorenim bazenima. Ta terasa je za nas veoma važna zato što u okruženju već postoje kapaciteti sportske infrastrukture kao što je Atletski tunel, nova teretana, nova sala za borilačke sportove i mi želimo da je zaštitimo na najbolji mogući način tako što ćemo proširiti njene kapacitete.\nOčekujemo da radovi na obe lokacije počnu što pre – kazao je Stevović.


Besplatni letnji program 2017 – SURFUJ KREATIVNO\nHome » Kultura za decu » Besplatni letnji program 2017\nDečiji kulturni centar Majdan, tokom jula i avgusta meseca 2017. godine, organizuje\nbesplatne programe za decu i mlade: kreativne jezičke radionice (francuski i italijanski jezik) i letnji plesni seminar koji se realizije u saradnji sa „Školom igre Ašhen Ataljanc“ u periodu od 21. do 26. avgusta.\nSeminar je namenjen svima koji vole ples, koji žele da nauče nešto novo, da pokrenu svoju kreativnost i da se oprobaju u klasičnom baletu, savremenoj igri, hip hopu i šou densu.\nU okviru jezičkih radionica deca će, kroz igre u grupi, crtanje, čitanje priča, pevanje pesmica, kvizove itd., saznati mnogo i o običajima i kulturi Francuske i Italije.\nSvi programi su besplatni uz obavezne prijave! Više detalja o terminima i načinu prijavljivanja možete da pronađete ovde.\nPost Tag With :besplatno ,edukacija ,jezici ,kultura za decu ,ples ,radionice\n« Kalendar kulturnih dešavanja na jednom mestu! Kulturni život i potrebe učenika u Srbiji: besparica i/ili nezainteresovanost? »


Vijeće Evrope: "Zašto građani Mostara to dozvoljavaju?" - Mostarski.ba\nHome / Mostar / Vijeće Evrope: “Zašto građani Mostara to dozvoljavaju?”\nVijeće Evrope: “Zašto građani Mostara to dozvoljavaju?”\n20/10/2017\t234 Pregleda\nU Vijeću za lokalne vlasti u okviru Kongresa Vijeća Evrope danas je održan okrugli sto u situaciji u Mostaru i tom prilikom je istaknuto kako rješenje pitanja Mostara ne bi trebalo povezivati sa rješavanjem nacionalnog pitanja u BiH, prenosi BHRT.\nNa skupu je izdat i niz preporuka za rješavanje problema sa izbornim procesom i izmjenama izbornog zakonodavstva, a nakon što su predstavnici Vijeća Evrope boravili u Mostaru tokom izbora i u maju ove godine.\nOkruglom stolu je, između ostalih, prisustvovao i član Parlamentarne skupštine Vijeća Evrope Stewart Dickinson iz Velike Britanije, koji je bio i izvjestilac za ovu instituciju o održanim lokalnim izborima.\n“Kako je moguće da 100.000 građana jednog grada koji se nalazi u državi članici Vijeća Evrope, toliko dugo nema elementarno glasačko pravo”, pitao je, između ostalog, Dickinson tokom diskusije.\nOn je ponovio stavove koji su izneseni u izvještaju misije ove organizacije prema kojima pitanje rješavanja Mostara ne treba biti vezano za ukupno rješavanje nacionalnog pitanja u BiH ili ustavne promjene, te ponovio da iz razgovora sa predstavnicima aktuelne vlasti u ovom gradu stiče dojam da nema prevelike političke volje za rješavanjem ove situacije. On je, između ostalog, pozvao Vijeće Evrope da razmotri šta može uraditi.\n“Ključno je pitanje zašto građani Mostara dozvoljavaju svojim političarima da se ovako ponašaju”, rekao je Dickinson.\nOkruglom stolu u Strazbourgu su prisustvovali i predstavnik univerziteta Cambridge Alex Jeffrey, izvršni direktor Omladinskog centra Abrašević iz Mostara Vladimir Ćorić, predstavnica Centra za lokalnu demokratiju Dženana Dedić, te projekt menadžer Nansen dijalog centra iz Mostara Vernes Voloder.\nPrethodne Australija korak bliže ka odobravanju eutanazije\nSljedeća Održana konferencija o uspostavi tržišta električne energije


Foto: Fena | Majkić: Rješenje je migrante vraćati kući\nSrna 21.01.2021 17:19\nSARAJEVO - Rješenje je migrante vraćati kući, a ne proširiti ih po cijeloj BiH, izjavila je zamjenik predsjedavajućeg Zajedničke komisije za odbranu i bezbjednost Dušanka Majkić.\n"Vidimo da EU želi da čvrsto zapečati granice, a BiH da ostavi kao mjesto gdje će parkirati migrante i uzimati ono što želi. Ono što joj ne treba ostavljaće ovdje kao trajni smještaj", upozorila je Majkićeva.\n"Tačno se zna ko je taj ko nije zainteresovan da se oni vrate, nego mu je stalo da ostanu ovdje", rekla je Majkićeva nakon sjednice Zajedničke komisije sa ministrom odbrane u Savjetu ministara Selmom Cikotićem.\n"Tri zakona su povrijedili, a ništa ne činimo da se oni vrate u zemlje porijekla. Jesmo li upotrijebili svu snagu da se izborimo s problemom? Nijedno korisno iskustvo evropskih zemalja nismo iskoristili", rekla je Majkićeva.\n"Ne bude li se ovim bavilo na ozbiljan način, niko od nas nije pošteđen stvari koje se mogu desiti", rekla je Majkićeva.\n"Nepoštovanje zemlje se očituje i po tome što EU na rješavanju pitanja izbjeglica ne razgovara sa BiH, već s međunarodnim organizacijama za koje ne znamo ni koliko novca dobijaju, ni za šta ih troše, ni kome podnose izvještaj. Ništa ne znamo", upozorila je Majkićeva i poručila da se te stvari moraju uozbiljiti.\nUsvojene dopune Zakona o javnim nabavkama i lijekovima


Boško Mačužić i Gavra Medurić\nBoško Mačužić, trener Ribnice rekao je da će njegov tim igrati protiv jedne od najkvalitetnijih ekipa u ovom takmičenju i koja u svom sastavu ima nekoliko prekaljenih internacionalaca.\n"Pokušaćemo da pružimo dostojan otpor timu našeg Nikole Grbića i da ljubiteljima odbojke iz grada na Ibru pružimo istinski spektakl", kaže Mačužić.\nKapiten popularnih “musketara sa Ibra” Gavra Medurić, pozivao je navijače da u što većem broju dođu u novu halu sportova u Kraljevu.\n"Za naš mladi tim ovo će biti veliko iskustvo, ali i privilegija da odigramo utakmicu protiv renomiranog rivala", rekao je kapiten Ribnice.\nOvaj meč će imati i humanitarni karakter pošto će, na inicijativu članova učeničkog parlamenta Ekonomsko-trgovinske škole, deo prihoda od prodatih ulaznica biti uplaćen kao pomoć za lečenje šestogodišnjeg Todora Glišića iz Kraljeva koji boluje od cerebralne paralize.


Saudijska Arabija: Dvije doze vakcine bit će uslov za hadžije | Preporod.info Islamska zajednica u BiH\nSaudijska Arabija: Dvije doze vakcine bit će uslov za hadžije\nMinistarstvo je pripremilo zdravstveni plan za ovogodišnji hadž, koji predviđa da svi koji budu uključeni u realizaciju hadža moraju primiti dvije doze Covid-19 vakcine odobrene u Saudijskoj Arabiji.\nMinistarstvo također propisuje da domaće hadžije prije 1. zul-hidžeta također moraju dobiti dvije doze vakcine odobrene u Saudijskoj Arabiji.\nIzvori ovog lista navode da Ministarstvo namjerava i da obavezan uslov za hadžije koje dolaze iz inostranstva također bude da moraju biti vakcinisani sa dvije doze vakcine odobrene od Svjetske zdravstvene organizacije (WHO), pri čemu bi drugu dozu vakcine trebali primiti najmanje sedam dana prije ulaska u Saudijsku Arabiju.\nU zdravstvenom planu Ministarstva za ovogodišnji hadž naglašava se da će sve hadžije i osoblje uključeno u realizaciju hadža morati nositi maske i pridržavati se obavezne distance na lokacijama gdje budu smješteni.\nTokom kretanja i boravka biće obavezno održavanje distance od najmanje 1,5 metar, te strogo poštivanje svih utvrđenih epidemioloških mjera i protokola koje će pripremiti i realizirati saudijske vlasti.\nMinistarstvo namjerava i da najosjetljivijim grupama ne dozvoli apliciranje za hadž, te da ograniči starosnu dob na između 18 i 60 godina.\nDan palestinskih zatvorenika: Protest podrške i apel za spas Palestinaca u izrae...\nSAD, Kina i Indija vodeće po broju vakcinisanih


"Orlovi" pomirili Flamance i Valonce - Sportske.net\n"Orlovi" pomirili Flamance i Valonce\nČinjenica da bi pobedom nad Srbijom reprezentacija Belgije otvorila vrata Mondijala u Brazilu naterala je navijače "Crvenih Đavola" da pohrle na blagajne i kupe sve raspoložive ulaznice za duel koji se u Briselu igra 7. juna.\nIako u Srbiji ne vlada veliko interesovanje za predstojeći duel kvalifikacija za SP koji će Belgija i naša reprezentacija igrati u Briselu, navijače domaćeg tima uhvatila je euforija.\nBelgija se nalazi na prvoj poziciji u grupi "A" i eventualna pobeda otvorila bi joj vrata SP na kome nije učestvovala od 2002. godine i Mondijala u Japanu i Južnoj Koreji.\nDa u Belgiji vlada ogromno interesovanje za meč sa Srbijom potvrdio je i bivši fudbaler Partizana i Standarda Ljubomir Radanović koji sada živi u Belgiji.\n"Ako kažem da su sve karte planule za sedam minuta, i da je to bila glavna vest na svim televizijama, onda je jasno da Belgijanci prosto žive za ovu utakmicu. Dobro znaju da bi im eventualna pobeda nad Srbijom širom otvorila vrata ka Brazilu. Veliko je interesovanje, naciju je uhvatila neviđena euforija. Opšti utisak je da je fudbal ujedinio Belgijance, više se ne gleda ko je Flamanac a ko Valonac. Fudbal, odnosno sport je čudo neviđeno" kazao je Radanovič a prenosi "Politika".\nStadion "Kralj Boduen" u Briselu prima 45.200 navijača pa nema sumnje da će "Orlove" narednog petka dočekati paklena atmosfera na gostovanju Belgiji.


Sajam obrazovanja u Ivanjici – Info LIGA\nby Info Liga · 22/11/2019\nOpštini Ivanjica od strane Ministarstva omladine i sporta RS, na konkursu za JLS, odobren je projekat pod nazivom „Unapređenje rada Karijernog centra za usmeravanje i zapošaljavanje mladih opštine Ivanjica“. Zahvaljujući odobrenim sredstvima planirano je da se pri Kancelariji za mlade, na osnovu sprovedenih analiza, unapredi i dalje razvije održivi program za karijerno vođenje i savetovanje mladih „Karijerni centar“. Ovaj program pospešuje zapošljivost i zaposlenost mladih što obuhvata između ostalog, stručno obrazovanje, obuke, radne prakse, analize potreba tržišta rada, sajam obrazovanja a sve u cilju zapošljavanja i samozapošljavanja mladih nezaposlenih lica.\nNa osnovu sprovedene Analize potreba mladih nezaposlenih lica u opštini Ivanjica i potreba tržišta rada došlo se, između ostalog, do rezultata potreba poslodavaca za određenim obrazovnim kadrovima u skladu sa strateškim razvojem njihovih kompanija, preduzeća, institucija, firmi, zanatskih radnji.\nTags: ivanjicakancelarija za mladeopstinasajam obrazovanja\nU Speijalnoj bolnici za rehabilitaciju u Ivanjici, 27. februara pregledi spinalnog i neurohirurga\nNext story Potrebna sistemska deratizacija opštine Ivanjica (VIDEO)\nPrevious story Običaji pretekli veru – Šta radite za slavu a ne biste trebali (VIDEO)


ZAPADNE BANKE POMOGGLE CRNOJ GORI DA POBJEGNE IZ KINESKE 'DUŽNIČKE KLOPKE' | Support4Partnership\nZAPADNE BANKE POMOGGLE CRNOJ GORI DA POBJEGNE IZ KINESKE 'DUŽNIČKE KLOPKE'\nU nastojanju da se suprotstave pokušajima Kine da izgradi uticaj u Crnoj Gori i na Balkanu, zapadne banke konačno su pristale pomoći crnogorskoj vladi u otplati ogromnog duga koji je ugovorila sa Pekingom za izgradnju autoputa, koji povezuje lučki grad Bar i Srbiju, koju gradi državna China Road and Bridge Group, u sklopu takozvane Inicijative za pojas i put (BRI).\nU 2014. godini, Crna Gora je pozajmila sredstva od kineske Exim banke u Kini za izgradnju prve dionice autoputa (dio od 41 kilometar), uprkos upozorenjima međunarodnih institucija poput Svjetske banke i Međunarodnog monetarnog fonda, da se radi o komercijalno neisplativom zaduživanju koje može ugroziti Crnu GOru. Podgorica je ukupno pozajmila oko milijardu eura od Kine za izvođenje projekta, a kao rezultat toga Kina trenutno drži oko jednu četvrtine ukupnog duga Crne Gore, što je sada više od 100 posto BDP-a 2020. godine. Sve to izaziva zabrinutost zbog finansijske stabilnosti ove balkanske zemlje, koja je već članica NATO-a i najnaprednija je u regionu u procesu integracije u Evropsku uniju.\nU proljeće je Crna Gora zvanično zatražila pomoć od Evropske komisije za izmirenje duga. Novi ugovor sa nekim zapadnim bankama, francuskim i američkim, "nije bio klasična zamjena" kineskog kredita kod Exim banke, već je efektivno smanjio kamatne stope sa dva posto na manje od jedan, rekao je crnogorski ministar finansija Milojko Spajić, govoreći o "nevjerovatnom uspjehu". Američke vlasti pohvalile su aranžman, dok je Peking predložio Washingtonu da vodi računa o svom poslu, ističući da odnosi između Kine i Crne Gore ostaju prijateljski. Nadalje, kineska ambasada u Crnoj Gori rekla je da su visoki troškovi projekta odraz inženjerskih izazova i nepovoljnih geoloških uslova na području na kojemu se gradi autoput.\nCrna Gora predstavlja jedan od najjasnijih primjera takozvane „diplomatije dužničke zamke“ koju Kina koristi za proširenje svog uticaja na Balkanu i šire, nudeći značajna sredstva lokalnim vlastima za izgradnju velikih infrastrukturnih projekata, što će rezultirati time da dobije zemlje koje su ekonomski i politički ovisne o Pekingu.\nPrema istraživanju Centra za globalni razvoj, Crna Gora je jedna od zemalja koje su se zbog inicijative Pojas i put morale suočiti sa problemom velikih dugova, zajedno sa Džibutijem, Kirgistanom, Laosom, Maldivima, Mongolijom, Pakistanom i Tadžikistanom, ali također "u Bjelorusiji, Bosni i Hercegovini, Etiopiji i Keniji moglo bi doći do kratkoročnog povećanja rizika od dugovanja zbog projekata povezanih s inicijativom Pojas I putI", saopćeno je iz Centra.\nKina postaje jedan od najaktivnijih vanjskih aktera na Balkanu posljednjih godina, finansirajući elektrane na ugalj u Bosni i Hercegovini, infrastrukturne projekte u Sjevernoj Makedoniji i industriju, energetiku, transport i ulaganja vezana za rudnike u Srbiji, gdje je predsjednik Aleksandar Vučić je prijateljstvo sa Kinom definisao kao "čelično". U Beogradu je kineski telekomunikacioni gigant Huawei izgradio i sistem nadzornih kamera koje bi se u budućnosti mogle koristiti u drugim oblastima na Balkanu.\n"Iako Peking zvanično podržava pristupanje regije EU, njegove aktivnosti izazvale su sumnju u Evropskoj uniji da bi Kina mogla iskoristiti svoj ekonomski napredak za političke dobitke", upozorila je Minhenska sigurnosna Konferencija 2019


Vučić: Finansije stabilizovane, na redu škole i bolnice\nM. D. 17. februara 2016. 09:38\n„Ako ne ulažemo u škole, možda ćemo imati malo više novca za neke druge stvari, ali ćemo u budućnosti biti siromašniji. Najveća ulaganja su ulaganja u znanje, obrazovanje i decu“, rekao je Vučić na otvaranju škole „Draževac“ u Poljanama kod Obrenovcu.\nVučić je zahvalio Evropskoj uniji, koja je finansirala izgradnju i opremanje izdvojenog objekta odeljenja te škole sa 130.000 evra, navodeći da je lako uzimati novac od EU, ali i da mi u Srbiji treba više da radimo i da se uzdamo u se i u svoje kljuse.\n„Moramo da radimo mnogo više i vrednije, jer ako ne budemo vredni i marljivi ništa nećemo moći da postignemo“, rekao je Vučić.\nOn je istakao da Srbija mora da ceni podršku EU i da treba da zna da kaže hvala za ono što su poreski obveznici zemalja Unije učinili za nas.\nPremijer je dodao da se ponosi time što obilazi toalete u školama i ponovo najavio da će obići svaku školu i dom zdravlja, kako bi se uverio da su toaleti i učionice čisti.\nGovoreći o obnovi Obrenovca, Vučić je rekao da je urađeno mnogo, iako su Srbi šampioni u kuknjavi, te da su mnoge zgrade posle poplava obnovljene i da izgledaju neuporedivo lepše i čistije.\nRekao je da će i sportska sala i pozorište do juna biti obnovljeni, kao i da će biti završen put do Draževca, za šta je izdvojeno devet miliona dinara.\n„Čini mi se da rad, trud i marljivost daju svoje rezultate“, rekao je Vučić.\nOn je primetio da je školski prostor takav da može da primi više dece, te da meštani „gledaju šta im je činiti ubuduće“.\nOn je pomenuo da devet škola koje su posle poplava obnovljene u Obrenovcu ima podjednako dobra i kvalitetna učila i sređen prostor.\n„Uspeli smo da obnovimo mnoge zgrade, sad su neuporedivo lepše i čistije, sporstka hala i pozorište biće gotovi do juna, izgledaće mnogo bolje nego ranije i mislim da ćemo čista obraza moći svima da kazemo koliko toga smo uspeli da uradimo“, rekao je premijer.\nZahvaljujući Devenportu i EU na finansijskoj podršci, Vučić je rekao da kad uzmemo novac od EU to nam izgleda kao da je s neba palo, ali moramo da poštujemo i cenimo pomoć građana EU.\nVučić je najavio ponovo da će obići svaku školu i bolnicu koja će biti obnavljana u okviru delatnosti Kancelarije za upravljanje javnim ulaganjima.\nPre svečanog presecanja vrpce, Devenport i Vučić obišli su učionice, seli u školske klupe sa đacima, a direktorka škole Slobodanka Smiljković zahvalila je na pomoći i izrazila nadu da će deca učiti više i bolje u odličnim uslovima.\nVučić je školi poklonio primerak Dušanovog zakonika, a Devenport košarkašku loptu, nakon čega je premijer razgovarao sa decom koja su mu rekla da su dobila divnu školu.\nEvropska unija finansirala je izgradnju i opremanje izdvojenog objekta odeljenja te škole sa 130.000 evra.\nUsled poplava u maju 2014. godine nivo vode u školi je dostigao jedan metar i oštetio podove, zidove, stolariju, fasadu i električne instalacije.\nMali: Ispunjeno obećanje – sve škole i vrtići obnovljeni\nGradonačelnik Beograda Siniša Mali izjavio je danas u Poljanama kod Obrenovca, gde je sredstvima EU otvorena nova osnovna škola, da je vlast ispunila obećanje da će sve škole i vrtići u toj opštini biti obnovljeni posle poplava.\nMali je posle svečanog otvaranja nove škole rekao da su četiri vrtića, četiri osnovne škole i četiri srednje škole obnovljene i da to predstavlja novu budućnost za decu u Obrenovcu.\n„Najvažnije obećanje koje smo ispunili jeste da smo vratili nadu Obrenovčanima da se vrate u svoju opštinu. Postojala je bojazan da neke škole nećemo moći da obnovimo i da će deca morati da nastave školovanje na Čukarici. Sve škole i vrtiće smo, međutim, obnovili, i to je razlog za roditelje i decu da ostanu u Obrenovcu“, poručio je Mali.\nOn je podsetio da je otvoren i novi vrtić u Stublinama, kod Obrenovca, kao i fiskulturna sala u Prvoj obrenovačkoj gimnaziji.\nPrema njegovim rečima, ove godine je obezneđeno 1,7 miliona evra za dve fiskulturne sale u Grabovcu i Zvečku, a ti radovi počinju na proleće.\n„Želimo da svaka škola u Obrenovcu ima fiskulturnu salu kako bi deca provodila slobodno vreme i bavila se sportom“, rekao je Mali.\nGradonačelnik Beograda je rekao da je kruna svih napora kamen temeljac za fabriku „Meita Europe“, koja će zaposliti 1.400 radnika i obezbediti budućnost Obrenovca.\nMali se zahvalio Devenportu i EU na pomoći u obnovi škola i Obrenovca, bez koje, kako je dodao, ne bi bila moguća obnova Obrenovca i drugih delova Beograda.\nDevenport rekao je da je Obrenovac nakon katasrofalnih poplava postao svojevrstan simbol uspešne obnove i rekonstrukcije.\nPoručio je i da sada možemo biti ponosni na sve što je urađeno.\nDevenport je izrazio zadovoljstvo što je izgrađena potpuno nova škola u Poljanama i poželeo đacima uspeh i sve najbolje u novom zdanju.\nTo je, kako je rekao, samo deo svih projekata EU u Obrenovcu, podsetivši da je EU izdvojila dosta sredstava za obnovu škola.\n„Naš izazov se nastavlja zato što je sada bitno da se bavimo prevencijom od poplava, kako se ione ne bi više ponovile“, istakao je Devenport.\nAleksandar VučićSiniša Malifinansije


28. februar 2012. Predsednica Narodne skupštine prof. dr Slavica Đukić Dejanović primila je izvestioca Parlamentarne skupštine Saveta Evrope Žan Šarla Gardeta\nCilj izveštaja je da se proceni ostvareni napredak, identifikuju nedostaci i daju precizne preporuke za postizanje rodne ravnopravnosti u zemljama juoistočne Evrope.\nGardeto je naveo da na polju rodne ravnopravnosti u Srbiji ne postoji problem na zakonodavnom planu, već da se teškoće javljaju u sferi primene zakona, a da su uzroci, pre svega, ekonomske prirode, kao i u nivou svesti društva o toj problematici. Obostrano je ocenjeno da se čine napori da se takva situacija prevaziđe. Naglašeno je da je u edukaciji i prevenciji značajna i uloga medija.\nIzvestilac Parlamentarne skupštine Saveta Evrope istakao je zadovoljstvo uspešnom saradnjom sa našom delegacijom u PS Saveta Evrope.


INICIJATIVA ZA IZMENU ZAKONA O RADU: Posle 65. godine, poslodavac bi u skladu sa svojim potrebama, mogao da ugovori sa zaposlenim da radi puno radno vreme, polovinu radnog vremena, ali i da radi kod kuće ili neki drugi modalitet rada o kome bi se sporazumeli. Ne bi se diralo u odredbe Zakona o penzijskom i invalidskom osiguranju, koji utvrđuje da se starosna penzija može ostvariti s navršenih 65 godina života i 15 godina staža\nRadni vek u Srbiji mogao bi biti produžen do navršenih 70 godina života, za one koji to žele, ako se usvoji inicijativa za izmenu Zakona o radu ("Sl. glasnik RS", br. 24/2005, 61/2005, 54/2009, 32/2013, 75/2014, 13/2017 - odluka US, 113/2017 i 95/2018 - autentično tumačenje), koju su prihvatili eminentni stručnjaci.\nNaime, zaposleni bi mogao da ostane u radnom odnosu još pet godina posle ispunjenja uslova za starosnu penziju, ako to sam želi i ako postoji potreba poslodavca za njegovim radom.\n- Posle 65. godine, poslodavac bi u skladu sa svojim potrebama, mogao da ugovori sa zaposlenim da radi puno radno vreme, polovinu radnog vremena, ali i da radi kod kuće ili neki drugi modalitet rada o kome bi se sporazumeli - rekla je dr Vesna Stojanović, docent na Fakultetu za poslovne studije i pravo Univerziteta "Union - Nikola Tesla".\n- Ako bi zaposleni radio, posle 65 godine, polovinu od punog radnog vremena, drugi zaposleni ili neki novo zaposleni radnik bi mogao da radi drugu polovinu radnog vremena. Ovo bi omogućilo novo zapošljavanje kadrova ali bi s druge strane i povećalo mogućnost prenosa stečenog iskustva, znanja i veština sa starijih na mlađe - rekla je Vesna Stojanović.\n- Iskustvo pokazuje da se u poslednjih nekoliko godina osetio znatan deficit među mnogim stručnjacima medicinske, građevinske struke, stručnjacima iz oblasti informacionih tehnologija, vozačima, variocima, negovateljima i drugim stručnim profilima. Mnogi od ovih stručnih kadrova našli su svoje novo radno mesto odlazeći u inostranstvo kao veoma cenjena radna snaga. Paralelno s tim problemom je i pitanje visokoobrazovanih kadrova, kao što su profesori visokoškolskih ustanova, sudije sudova svih nivoa i profila i mnoge druge profesije i zanimanja. Oni po sili zakona odlaze u penziju kada napune 65 godina, u nekim slučajevima sa 67, a da pri tome nisu obezbeđeni uslovi da se u potpunom kapacitetu obavlja kontinuirani, stručni rad i nesmetano funkcionisanje institucija iz kojih su otišli - kaže dr Stojanović.\n- Na svim prostorima životni vek je produžen, a potrebe za radom određenih profila stručnjaka se uvećala. S druge strane, fondovi penzijskog i invalidskog osiguranja postali su sve siromašniji i sve teže namiruju penzije naraslog broja korisnika prava - kaže dr Stojanović.\nNovim odredbama o mogućnosti produženja radnog odnosa posle 65. godina ne bi se diralo u odredbe Zakona o penzijskom i invalidskom osiguranju ("Sl. glasnik RS", br. 34/2003, 64/2004 - odluka USRS, 84/2004 - dr. zakon, 85/2005, 101/2005 - dr. zakon, 63/2006 - odluka USRS, 5/2009, 107/2009, 101/2010, 93/2012, 62/2013, 108/2013, 75/2014, 142/2014 i 73/2018), koji utvrđuje da se starosna penzija može ostvariti s navršenih 65 godina života i 15 godina staža. Taj uslov, kao minimalni, ostao bi nepromenjen u Zakonu o PIO.\n- Promene bi se odnosile na deo ovog zakona kojim se reguliše obračun penzije i njena visina. Predlog je da se u visinu penzije uračunaju doprinosi po osnovu zarade, naknade zarade i uplaćene osnovice osiguranja za sve godine, mesece i dane za koje je uplaćen doprinos za obavezno penzijsko i invalidsko osiguranje. Potrebno je da ne postoji ograničenje u pogledu broja godina koje bi se limitirale kao godine iz kojih se isključivo uzimaju doprinosi za obračun penzije - objasnila je dr Vesna Stojanović.\nIzvor: Vebsajt Politika, Aleksandra Petrović, 10.06.2019.


Uredba o predmetu, uslovima, načinu planiranja centralizovanih javnih nabavki i sprovođenju postupka javne nabavke od strane uprave za zajedničke poslove republičkih organa kao tela za centralizovane javne nabavke\n("Sl. glasnik RS", br. 93/2015)\nOvom uredbom bliže se uređuju predmet, uslovi, način planiranja centralizovanih javnih nabavki i sprovođenje postupka javne nabavke od strane Uprave za zajedničke poslove republičkih organa kao tela za centralizovane javne nabavke (u daljem tekstu: Uprava za zajedničke poslove), za potrebe državnih organa i organizacija, uključujući i pravosudne organe (u daljem tekstu: naručioci).\nII PREDMET CENTRALIZOVANIH JAVNIH NABAVKI\nPredmet centralizovanih javnih nabavki koje sprovodi Uprava za zajedničke poslove su sledeća dobra i usluge:\n(1) kancelarijski materijal,\n(2) računarski materijal - toneri,\n(3) papirna konfekcija,\n(4) goriva i maziva,\n(5) električna energija,\n(6) računarska oprema - hardver,\n(7) kancelarijski nameštaj,\n(8) prevozna sredstva;\n(1) elektronske komunikacione usluge - mobilna telefonija,\n(2) elektronske komunikacione usluge - internet,\n(3) elektronske komunikacione usluge - usluga prenosa putem optičkih vlakana,\n(4) sanitarne usluge i druge srodne usluge (dezinfekcija, dezinsekcija i deratizacija),\n(5) usluge održavanja i popravke (održavanje računarske opreme - računara, štampača i komunikacione opreme),\n(6) usluge obezbeđenja (fizičko-tehničko i protivpožarno obezbeđenje objekata),\n(7) usluge čišćenja zgrada,\n(8) osiguranje imovine,\n(9) osiguranje zaposlenih,\n(10) osiguranje vozila.\nNa predlog Uprave za zajedničke poslove Vlada će do 1. juna tekuće godine za narednu godinu odrediti centralizovane javne nabavke dobara i usluga koje će sprovoditi Uprava za zajedničke poslove u zavisnosti od perioda trajanja okvirnih sporazuma koji su prethodno zaključeni sa istim predmetom javne nabavke.\nIII USLOVI I NAČIN PLANIRANJA CENTRALIZOVANIH JAVNIH NABAVKI I SPROVOĐENJE POSTUPKA JAVNE NABAVKE\nUprava za zajedničke poslove može da pokrene postupak centralizovane javne nabavke ako su ispunjeni sledeći uslovi:\n1) da je nabavka predviđena u godišnjem planu centralizovanih javnih nabavki za tekuću godinu;\n2) da su naručioci, za čije potrebe Uprava za zajedničke poslove sprovodi postupak javne nabavke, državni organi i organizacije, uključujući i pravosudne organe, koji su određeni u Spisku naručilaca, koji donosi Vlada.\nObaveze koje naručioci preuzimaju ugovorom o javnoj nabavci moraju biti ugovorene u skladu sa propisima kojima se uređuje budžetski sistem, odnosno raspolaganje finansijskim sredstvima.\nUprava za zajedničke poslove će za potrebe centralizovanih javnih nabavki uspostaviti Informacioni sistem centralizovanih javnih nabavki (u daljem tekstu: IS CJN) sa odgovarajućom instrukcijom za korišćenje.\nIS CJN će biti dostupan naručiocima na internet prezentaciji Uprave za zajedničke poslove.\nU IS CJN, naručioci će unositi podatke o javnim nabavkama iz člana 3. ove uredbe, najkasnije do 1. septembra tekuće godine za narednu godinu.\nGodišnji plan centralizovanih javnih nabavki izrađuje Uprava za zajedničke poslove na osnovu podataka sadržanih u IS CJN.\nUprava za zajedničke poslove dostavlja Vladi na saglasnost Predlog godišnjeg plana centralizovanih javnih nabavki, najkasnije do 1. oktobra tekuće godine za narednu godinu.\nU roku od deset dana od dana dobijanja saglasnosti Vlade, Uprava za zajedničke poslove objavljuje Godišnji plan centralizovanih javnih nabavki na Portalu javnih nabavki.\nUprava za zajedničke poslove na svojoj internet prezentaciji objavljuje izvod iz godišnjeg plana centralizovanih javnih nabavki sa podacima o predmetu javne nabavke i okvirnim datumom pokretanja postupka javne nabavke.\nNaručioci za čije potrebe Uprava za zajedničke poslove sprovodi postupke centralizovanih javnih nabavki iz čl. 3. i 11. ove uredbe, planiraju nabavke na godišnjem nivou, izuzev nabavki dobara i usluga u okviru grupe konta 42 - korišćenje roba i usluga, koje se mogu planirati na dvogodišnjem nivou.\nUprava za zajedničke poslove sprovodi sve vrste postupaka u skladu sa Zakonom o javnim nabavkama i dužna je da predmet javne nabavke oblikuje po partijama uvek kada je to moguće.\nNakon okončanog postupka javne nabavke Uprava za zajedničke poslove zaključuje okvirni sporazum ili dodeljuje ugovor za dobra i usluge.\nNa osnovu okvirnog sporazuma:\n1) Uprava za zajedničke poslove zaključuje ugovor sa najpovoljnijim dobavljačem i prati njegovo izvršenje;\n2) naručioci mogu, pod uslovima i u granicama propisanim okvirnim sporazumom, zaključiti ugovore sa najpovoljnijim dobavljačem.\nNaručioci su dužni da, u roku od tri dana od dana zaključenja ugovora unesu podatke u IS CJN, i to:\n1) naziv i adresu naručioca;\n2) vrednost ugovora;\n3) datum zaključenja ugovora i\n4) period važnosti ugovora, radi praćenja izvršenja okvirnih sporazuma od strane Uprave za zajedničke poslove.\nOkvirni sporazum mogu koristiti samo naručioci koji su precizno navedeni u okvirnom sporazumu ili se na osnovu okvirnog sporazuma jasno može utvrditi kojim naručiocima je namenjen.\nUprava za zajedničke poslove objavljuje na Portalu javnih nabavki i svojoj internet prezentaciji sve vrste oglasa i konkursnu dokumentaciju (izmene, dopune, dodatne informacije ili pojašnjenja) u skladu sa odredbama Zakona o javnim nabavkama.\nUprava za zajedničke poslove u cilju blagovremenog informisanja naručilaca dužna je da na svojoj internet prezentaciji objavljuje:\n1) izvod iz godišnjeg plana centralizovanih javnih nabavki;\n2) zaključene okvirne sporazume sa potrebnom pratećom dokumentacijom za njihovu realizaciju.\nUprava za zajedničke poslove će izuzetno za 2016. godinu sprovoditi centralizovane javne nabavke za:\n(2) računarska oprema - hardver,\n(3) kancelarijski nameštaj,\n(4) prevozna sredstva (ukoliko naručioci pribave saglasnost u skladu sa važećim propisima);\n(3) elektronske komunikacione usluge - usluga prenosa putem optičkih vlakana (samo za lokacije koje nisu bile predmet centralizovane javne nabavke u 2015. godini),\n(4) usluge održavanja i popravke računarske opreme - računara, štampača i komunikacione opreme (samo za opremu koja nije bila predmet centralizovane javne nabavke u 2015. godini ili je nabavljena u 2015. godini),\n(5) usluge čišćenja zgrada,\n(6) osiguranje imovine,\n(7) osiguranje zaposlenih,\n(8) osiguranje vozila.\nNaručioci u IS CJN, izuzetno za 2016. godinu, unose podatke o centralizovanim javnim nabavkama iz člana 11. ove uredbe do 15. januara 2016. godine.\nUprava za zajedničke poslove dostavlja Vladi na saglasnost Predlog godišnjeg plana centralizovanih javnih nabavki za 2016. godinu do 15. januara 2016. godine.\nDanom stupanja na snagu ove uredbe prestaje da važi Uredba o uslovima i načinu sprovođenja postupka javne nabavke od strane Uprave za zajedničke poslove republičkih organa i utvrđivanju Spiska predmeta javne nabavke ("Službeni glasnik RS", br. 110/13 i 13/14).


To je, kako za "Blic" otkriva izvor blizak istrazi, i suština sumnje zbog koje je Jevtić i uhapšen. Sa njim su uhapšeni i njegovi ortaci - advokati Zoran Stojanović i Vladislav Kostić iz Novog Sada.\n- Uhapšeni advokati se sumnjiče da su izvršili krivično delo davanje mita tako što su, po dogovoru sa direktorom preduzeća „Infrastruktire železnice Srbije“, fakturisali svoje pravne usluge u višemilionskim iznosima, a zatim deo novca vraćali. Sumnjamo da je ovo samo jedna od tranši koja je pronađena u trenutku hapšenja - rekao je ranije ministar policiej Nebojša Stefanović.\nSuma koja je za to vreme isplaćena advokastkoj kancelariji prilično je neverovatna - čak 800.000 evra, kako kaže naš izvor.\n- Reč je o nepotrebnom i neosnovanom angažovanju ove advokatske kancelarije za eksproprijaciju zemljišta na trasama brzih pruga, budući da same "Infrstrukture Železnice" imaju na desetine svojih pravnika zaduženih upravo za te poslove - otkriva izvor "Blica".\nPrema njegovim rečima, advokatska kancelarija je Jevtiću predstavila da ima "naročito dobre veze"u lokalnim katastrima nepokretnosti, koje će pomoći pri uknjižbi zemljišta.\n- Eksproprijacija, međutim, nikako nije neko kompleksno pravno pitanje za čije rešavanje je neophodna naročita pravna ekspertiza, pa se logično postavlja pitanje - zašto ih angažovati? Možda odgovor leži u mitu koji je zatečen u Jevtićevoj kancelariji - kaže naš izvor.\nJuče je Jevtić uhvaćen sa mitom od 10.000 evra u svojoj kancelariji, a prema rečima našeg izvora, reč je o "nagradi" koju su advokati dali Jevtiću za saranju i višemesečno nameštanej poslova.\nOn je danas po njihovom nalogu lišen slobode zajedno sa advokatima Zoranom Stojanovićem i Vladislavom Kostićem, kao i Dragoslavom Burzanovićem, članom nadzornog odbora privrednog društva "Ratko Mitrović" iz Novog Sada.\nKako je ministar Stefanović istakao, osumnjičenima je određeno zadržavanje do 48 sati, nakon čega će biti privedeni Tužilaštvu za organizovani kriminal.


Vukosavljević se sastao sa državnom ministarkom Nemačke - Ministarstvo kulture i informisanja\nVukosavljević se sastao sa državnom ministarkom Nemačke\nMinistar kulture i informisanja Vladan Vukosavljević sastao se danas sa državnom ministarkom u Saveznom ministarstvu spoljnih poslova SR Nemačke Marijom Bremer sa kojom je razgovarao o unapređenju saradnje u oblasti kulture između dve zemlje.\nSagovornici su konstatovali da postoji prostor za unapređenje te saradnje u vidu različih projekata, razmene iskustava i preliminarno su dogovorili gostovanje izložbe nemačkih umetnika u Muzeju savremene umetnosti u Beogradu.\nVukosavljević je istakao potrebu za otvaranjem kulturnog centra Srbije u Berlinu kao jednog od vidova jačanja kulturne saradnje između dve zemlje.\nRazgovarali su i o potpisivanju sporazuma u oblasti kulture između Srbije i Nemačke.\nNa sastanku je bilo reči i o oblasti informisanja. Vukosaljević je upoznao ministarku Bremer sa medijskom scenom u Srbiji istakavši da su naši zakoni jasni i veoma liberalni kada je reč o slobodi medija i govora.\nOna mu se zahvalila na tim informacijama i uputila ga kako je oblast informisanja rešena u toj zemlji i rekla da je Nemačka spremna da podrži sva važna pitanja Vlade Srbije i Ministarstva kulture i informisanja.


Vlada Republike Srbije je donela Strategiju razvoja javnih nabavki u Republici Srbiji za period 2014–2018. godina kojom je predviđeno dalje usklađivanje propisa u oblasti javnih nabavki sa direktivama EU, što podrazumeva i donošenje novog zakona u 2017. godini, kojim će se zakonodavstvo iz ove oblasti u Republici Srbiji u potpunosti uskladiti sa zakonodavstvom EU. Priprema novog Zakona o javnim nabavkama je u toku, ali je ovaj proces lišen minimuma transparentnosti, čime su zainteresovani akteri, stručna javnost i građansko društvo u potpunosti isključeni iz ovog važnog procesa.\nIzvestan broj odredaba Zakona su toliko nejasne i bez konkretnih sankcija (koje bi im omogućile primenu) ili su u velikoj meri neprimenjive zbog neusklađenosti sa ostalim propisima u pravnom sistemu Republike Srbije, da su dovele do toga da mnogi instituti koje uređuje taj zakon nikada od usvajanja zakona nisu primenjeni (recimo, nijedan prekršajni postupak nije sproveden, Republička komisija nije izrekla niti jednu novčanu kaznu, pravila o borbi protiv korupcije i sprečavanju sukoba interesa gotovo da se ne primenjuju). Pored navedenog, postoji više nego očigledna potreba da se određene odredbe u znatnoj meri redefinišu kako bi bile pojašnjene i kako bi se omogućila njihova realna primena u praksi.\nSve to ozbiljno ugrožava sistem javnih nabavki i čini ga neefikasnim, neekonomičnim i u velikoj meri podložnim korupciji, na šta su antikorupcijske organizacije građanskog društva ukazivale prethodnih godina.\nSve navedeno su Toplički centar za demokratiju i ljudska prava i Koalicija za nadzor javnih finansija, kao predstavnici građanskog društva zainteresovani za zaštitu i očuvanje javnog interesa, imali u vidu prilikom izrade ove analize i upravo zbog toga su nastojali da predlože izmene važećih odredaba i sadržinu nekih novih (koje će zajedno biti deo novog Zakona o javnim nabavkama) tako da budu jasne, primenjive i u najvećoj mogućoj meri usklađene sa propisima Evropske unije.\nOvu analizu stavljaju na razmatranje i javnu debatu stručnoj javnosti, građanskom društvu, zainteresovanim akterima, nadležnim institucijama i građanima Srbije, u nadi da ponuđeni tekst predstavlja dobru osnovu za promišljanje najboljih mogućih rešenja za unapređenje stanja u javnim nabavkama – oblasti u kojoj je u prethodnim godinama iskazan i o trošku građana Srbije realizaovan visok koruptivni potencijal.\nPredlog za izmenu Zakona o javnim nabavkama upućen je predsedniku Republike Srbije, predsedniku Vlade, Ministarstvu finansija, Upravi za javne nabavke, Republičkoj komisiji za zaštitu prava u postupcima javnih nabavki, Agenciji za borbu protiv korupcije, Državnoj revizorskoj instituciji, Republičkom sekretarijatu za javne politike i poslanicima Narodne skupštine Republike Srbije.\nAnaliza problema u primeni ZJN sa predlozima za izmene važećih odredaba


'Nejednak tretman prema pretnjama Vučiću i opoziciji'\nIzvor: RTS, 03.Jan.2015, 19:44\n"Nejednak tretman prema pretnjama Vučiću i opoziciji"\nAnalitičar Dejan Vuk Stanković ocenio je da u jednom delu javnosti postoji "asimetričan tretman političkih aktera i veća osetljivost" za prava opozicije i predstavnika nevladinih organizacija, nego za političare iz Srpske napredne stranke, posebno premijera Aleksandra Vučića.\nDejan Vuk Stanković je, povodom pisanja lista Tabloid u kome se poziva na ubistvo premijera Aleksandra Vučića, rekao >> Pročitaj celu vest na sajtu RTS << da, s obzirom na iskustvo koje Srbija ima sa atentatom na premijera Zorana Đinđića, svaki govor mržnje i poziv na nasilje mora da bude sprečen, prenosi Tanjug.\n"U ovom slučaju, najvažnije je zaštititi ustavni poredak i svakog aktera u političkom životu", rekao je Stanković.\nOn je istakao da je nemoguće legitimisati ideju ubistva bilo koga ko učestvuje u političkom životu, a posebno ne onih koji predstavljaju državu.\n"Ako je tu poziv na nasilje koji je usmeren na nosioce vlasti u Srbiji, vlast treba da zaštiti sebe i legitimno je da to uradi", rekao je Stanković Tanjugu i pojasnio da je u demokratskom društvu normalno kritikovati, ali da postoje granice slobodi govora i mišljenja, a to je poziv na nasilje.\nDodaje i da bi pravosuđe moralo da se angažuje i da se možda i zabrane takve novine jer se zna do čega može da dovede širenje govora mržnje.\nGlavni urednik Tabloida Milovan Brkić otvoreno je pozvao na ubistvo premijera Aleksandra Vučića.\nOn je u uvodniku najnovijeg broja tog bulevarskog izdanja naveo da je ministar unutrašnjih poslova Nebojša Stefanović saopštio da je Vučiću najmanje pet puta prećeno smrću, a da, dodaje Brkić "nijednom nije opaljen metak, makar radi zastrašivanja".\n"A nepismeni Srbi su, njemu sličnog tiranina, pokušali da smaknu 22 puta", kaže Brkić podsećajući da je uoči abdikacije, kralj Milan rekao da ne želi više da bude kralj Srba koji su 22 puta pokušali da ga ubiju.\nU tekstu pod naslovom "(Pr)osudite sami. Gospode, pomozi", Brkić takođe pominje i ubistvo premijera Zorana Đinđića: "Već četvrt veka Srbijom vladaju i haraju isti ljudi. Od Ivice Dačića, do Aleksandra Vučića, traje ista tragedija duha i našeg uništenja. Za sve ove godine, samo je Zvezdan Jovanović uzeo na nišan Zorana Đinđića, a upućeni tvrde da je samo pogodio njegovog telohranitelja Milana Veruovića, što i on sam potvrđuje".\nGlavni urednik Tabloida dodaje da se u Srbiji "skotovi množe, čas su dole, čas gore, ali su uvek, kada je pljačka u pitanju, složna braća", a da je "najgori među njima, više nema sumnje, Aleksandar Vučić", tvrdeći da je on "u svom zločinu prema građanima i Srbiji, otišao najdalje u izdaji nacionalnih interesa, u teroru nad građanima, u pokušaju da Srbiju zdrobi, a narod potamani".\n"Na Badnje veče pomolimo se Bogu, da nam da snage i kuraži, da nam ne zadrhti ruka... I da se spasimo od zla koje nam preti", navodi na kraju Brkić.\nMnogi nisu bili raspoloženi da komentarišu činjenicu na koju je ukazao Stanković, da u delu javnosti postoji nejednak tretman u slučajevima kad su pretnje upućene nekome iz, na primer, opozicije, nego premijeru Vučiću.\nPredstavnici novinarskih organizacija su, upitani zašto se nisu oglasili povodom teksta Tabloida, istakli da na bi na takve sadržaje trebalo da reaguje tužilaštvo.\nGeneralni sekretar Udruženja novinara Srbije Nino Brajović rekao je Tanjugu da pozivanje na nasilje i svaka pretnja te vrste nije i ne treba da bude blisko novinarskoj profesiji, a da na to treba da reaguje tužilaštvo.\nOn je napomenuo da zakoni o informisanju omogućavaju tužiocu da pokrene postupak za zabranu distribucije neke informacije.\nPrema njegovim rečima, UNS već duže upozorava da "Tabloid" sistematski krši novinarski kodeks.\n"To je zloupotreba novinarstva to nije nešto što se može smatrati novinarstvom i ne treba ga tretitrati kao novinarsko štivo, nego nešto što ne pripada novinarskoj profesiji", rekao je Brajović.\nUpitan da li bi reakcija javnosti bila drugačija da nije reč o Aleksandru Vučiću, Brajović je odgovorio da UNS uvek reaguje povodom zloupotrebe medija, bez obzira da li ih zloupotrebljavaju novinari i li političari.\nČlan Komisije za žalbe Saveta za štampu Petar Jeremić smatra da su pređene granice novinarskog kodeksa, a da je na tužiocu da odluči da li je prekršen zakon.\nJeremić je naveo da je "Tabloid" zloupotrebio slobodu izražavanja, ali i ocenio da su građani navikli da se u tom listu objavljuju slične stvari i da ga više "niko ne shvata ozbiljno".\n"On (Brkić) se čak ne može ni nazvati pripadnikom naše profesije, jer nije novinar ni po čemu što radi, osim što formalno piše i to štampa na papiru", rekao je Jeremić Tanjugu.\nGovoreći o reakciji javnosti koja je u neku ruku izostala, Jeremić je naveo da u 95 odsto novinarskih tekstova postoji povod za reagovanje.\n"Pozivam građane i čitaoce koji su oštećeni pisanjem da se žale Savetu za štampu i koriste sve pravne radnje koje im stoje na raspolaganju, jer i mi u našoj profesiji moramo da odvojimo zito od kukolja", rekao je Jeremić.\nPredsednik Nezavisnog udruženja novinara Srbije Vukašin Obradović naveo je da bi sadržajem uvodnika u Tabloidu trebalo da se bavi tužilaštvo jer prevazilazi ne samo profesionalni već i zakonski okvir slobode izražavanja.\n"Ne treba praviti od ovoga cirkus, ne treba preterivati sa davanjem značaja jednom opskurnom listu kakav je Tabloid. To je posao kojim treba da se bavi tužilštvo i u ovom i u svakom budućem sličnom slučaju", rekao je Obradović Tanjugu.\nPrema njegovim rečima, svako ko se ozbiljno bavi novinarstvom i medijskom scenom u Srbiji "zna ko je Tabloid i ko je Milovan Brkić" i otuda odstustvo bilo kakve ozbiljnije reakcije.\n"Da su tužilaštvo i nadležni organi do sad radili svoj posao kako valja, do ovakvih situacija ne bi došlo", zaključio je Obradović.


Veće gužve i zastoji u saobraćajnom špicu ovog popodneva su na Autokomandi, Gazeli i Brankovom mostu, javljaju beogradski takstitsti.\n- Pojačana je frekvencija saobraćaja od Bulevara Mihajla Pupina do Brankovog mosta, a na Gazeli, u smeru ka Konjarniku je zastoj - kažu za "Blic" iz Beogradskog taksija.\nPojačan je i saobraćaj na auto-putu, a zbog saobraćajne nezgode na šinama u Ulici Vojvode Stepe, intenzitet saobraćaja je veći i na Autokomandi.\n- Na Autokomandi ima gužve u oba smera, s tim što se u pravcu ka gradu vozila kreću usporeno, dok je u smeru ka Ulici Vojvode Stepe potpuni zastoj - dodaju iz ovog taksi udruženja.\nOčekivani poslepodnevni špic je i na Pančevačkom mostu, kao i u Ulici kneza Miloša, dok se saobraćaj na Slaviji, Trgu Nikole Pašiča i Bulevaru Despota Srefana odvija nesmetano.\nVELIKE GUŽVE U BEOGRADU Izbegavajte mostove i Autokomandu\nGUŽVE U SAOBRAĆAJNOM ŠPICU Kolone na Brankovom mostu, Pančevcu, Gazeli...\nPojačan saobraćaj ovog jutra beleži se na Gazeli, Brankovom mostu, Autokomandi...\nZaprašivanje komaraca sutra u četiri opštine\nEkipe Zavoda za biocide i medicinsku ekologiju danas će od 19 časova suzbijati komarce na području delova opština Grocka, Čukarica, Savski venac i Zemun, saopšteno je iz ove ustanove.\n"Vikend Vračarskog filma" 23. i 24. avgusta u parku vojvode Petra Bojovića biće posvećen Mileni Dravić i Draganu Nikoliću, najlepšem glumačkom paru nekadašnje Jugoslavije, najavljeno je iz Božidarca.\nProtest građana u Pančevu jer je za mesec i po dana OTROVANO 80 PASA I MAČAKA\nMnogobrojni Pančevci, ljubitelji životinja, okupili su se u nedelju ispred zgrade Gradske upave, kako bi održali protest protiv sve učestalijeg trovanja pasa u više gradskih naselja. Učesnici su upozorili da su, osim životinja, u velikoj opasnosti i mališani, jer trovači koriste otrove koji su zabranjeni i veoma opasni.\nMANJE RADNIH MESTA ZA ONE S FAKULTETSKOM DIPLOMOM Crnogorski poslodavci sve više traže nekvalifikovane radnike\n"SIMONA NIJE U INVALIDSKIM KOLICIMA" Oglasili se roditelji povređene manekenke, ovo je istina o njenom stanju\nPupovac: Napadi na Srbe kod Knina nisu ni SLUČAJNI NI SPONTANI\nSCENE KAO U HOLIVUDSKIM AKCIJAMA Iskopali rupu u zidu i pokušali beg iz ćelije, teže povređeni zatvorski čuvari\nPROBLEM ZA MILOŠEVIĆA! Partizan bez VAŽNE KARIKE protiv Moldea\nSPEKTAKL U SPLITU Završene Sportske igre mladih\n"TO JE BILO SMIŠLJENO, POVREDILI SU MI ŽENU I DETE!" Emotivna ispovest vlasnika kafića o napadu vandala u Kninu: Naravo da je to bilo zbog naše nacionalnosti!\n"SVE NAS BOLE NJIHOVE POVREDE" Vasilije Micić smatra otkrio kako se "orlovi" nose sa velikim udarcima


Centralna izborna komisija raspisala izbore : Opći izbori u Bosni i Hercegovini 7. oktobra | Kliker.info\nCentralna izborna komisija raspisala izbore : Opći izbori u Bosni i Hercegovini 7. oktobra\nepa04443134 A Bosnian man and woman casts vote for the country's general elections on 12 October, 2014 in Sarajevo, Bosnia and Herzegovina. Close to 3.3 million voters will choose between candidates for 518 posts across six layers of government, including the three-person presidency, the national parliament, the two regional parliaments, 10 cantonal assemblies and another in the ‘neutral’ district of Brcko. EPA/FEHIM DEMIR\nCentralna izborna komisija (CIK) Bosne i Hercegovine raspisala je opšte izbore za 2018. godinu, koji će biti održani 7. oktobra.\nPredsednica CIK-a Irena Hadžiabdić pojasnila je da su izbori raspisani za Predsjedništvo Bosne i Hercegovine, Predstavnički dom Parlamentarne skupštine Bosne i Hercegovine, Predstavnički dom Parlamenta entiteta Federacija BiH, Narodnu skupštinu entiteta Republika Srpska, predsjednika i potpredsjednika RS-a, te kantonalne skupštine.\nNa biračkom spisku nalazi se 3.381.000 glasača, a izbori će koštati 8,5 miliona KM (otprilike 4,3 miliona evra), potvrdila je novinarima predsednica CIK-a.\nDeo tih sredstava obezbedili su OEBS i Savet Evrope.\nKampanja počinje 7. septembra\nKrajnji rok za registraciju birača iz inostranstva koji žele da iskoriste svoje biračko pravo i glasaju poštom jest 24. juli.\nJedina tehnička izmena koju je CIK uveo ove godine jest da će se zaokruživanje naziva stranaka i kandidata na glasačkim mestima obavljati plavim hemijskim olovkama, a po zatvaranju biračkih mesta svi upisi će se obavljati crvenim hemijskim olovkama.\n“Na taj način pokušavamo spriječiti manipulacije i ‘dopisivanja’ glasačkih listića, čega je bilo ranije”, rekla je Hadžiabdić.\nIzborna kampanja zvanično počinje 7. septembra i trajaće do 6. oktobra.\nNa izborima 2014. za nešto više od 500 izbornih pozicija konkurisalo je 7.748 kandidata.\nIzbori su raspisani uprkos činjenici da su neke od odredbi aktuelnog izbornog zakona stavljene van snage odlukom Ustavnog suda Bosne i Hercegovine, koji je još 2016. ocenio da tadašnja rešenja kojima je definisan način biranja zastupnika u Dom naroda Parlamenta Federacije BiH nisu u skladu sa Ustavom.\nHadžiabdić je rekla da je postojeće stanje protivno stajalištima OEBS-a o načelima sprovođenja izbora, obavezujućim za sve članice te organizacije, kojima je utvrđeno da nije dopušteno menjati izborna pravila neposredno pre izbora, ali u slučaju Bosne i Hercegovine ovakvo stanje nije presedan, jer se slično zbivalo i ranije.\n“Ako ne dođemo do zakonskih rješenja koja nedostaju, u ogromnom smo problemu”, rekla je Hadžiabdić.\nPodsetila je da bi Parlamentarna skupština Bosne i Hercegovine trebalo da radi do 7. septembra i do tada može da donosi zakone i njihove izmene.\nKonačni rezultati do 7. novembra\nCIK je po postojećem zakonu obavezan da objavi konačne izborne rezultate do 7. novembra, a tada počinju da teku rokovi za konstituisanje izabranih tela vlasti, ali ako se oni ne ispoštuju, ne postoje nikakve sankcije.\nU svakom slučaju, kako je istakla Hadžiabdić, krajnji rok da se “nešto riješi” je mart 2019, jer bi nakon toga nastupila totalna finansijska blokada u Federaciji BiH s obzirom na činjenicu da u tom entitetu ne bi bilo mehanizma za donošenje budžeta.\nAko se donosioci odluka i bez formalnog donošenja izmena Izbornog zakona dogovore o određivanju broja poslanika u Domu naroda Parlamenta Federacije BiH, opcija je i da se to prepusti CIK-u, koji može da donosi podzakonske akte, ali Hadžiabdić je upozorila da bi to značilo preglasavanje unutar ovog tela s obzirom na različita tumačenja bi li osnova za izbor poslanika bio popis stanovništva iz 1991. ili, pak, onaj iz 2013. godine.\nHadžiabdić je rekla da ostaje i opcija intervencije međunarodne zajednice, ali istakla je da ne veruje u tu mogućnost.


Šta li Vučić reći na ovo? Dodik više nije "prvi baja": Evo kome su stanovnici RS-a dali prednost\nŠta li Vučić reći na ovo? Dodik više nije “prvi baja”: Evo kome su stanovnici RS-a dali prednost\nInače, za agenciju koja je provodila ovo istraživanje postoje špekulacije da je navodno bliska Miloradu Dodiku, te da su rezultati ovog istraživanja možda “naručeni”.\nMediji u RS-u, posebno oni bliski režimu Milorada Dodika, objavili su rezultate istraživanja javnog mijenja, prema kojem je najuticajnija politička ličnost, prema mišljenju stanovnika RS-a, predsjednik Rusije Vladimir Putin, sa ocjenom 4,13. Prema ovom istraživanju, Dodik zauzima “tek” drugo mjesto sa ocjenom 3,5.\nIza njega na ovoj listi su još i predsjednica RS-a Željka Cvijanović i premijerka Srbije Ana Brnabić.\nIstraživanje je provedeno i u kategoriji najbolji političari u regionu, ma šta to značilo. Prema rezultatima ankete, stanovnici RS-a misle da je najbolji političar regiona nezavisni zastupnik u NSRS Nebojša Vukanović. Iza njega slijedi portparol SNSD-a Radovan Kovačević, pa premijer RS-a Radovan Višković. Na četvrtom mjestu je također nezavisni zastupnik u NSRS Milan Radović, a prvo ime koje je zaista zvučno na prostoru cijelog regiona je tek na petom mjestu, a radi se, zanimljivo, o predsjedniku Hrvatske Zoranu Milanoviću.\nOno što je najzanimljivije je da na obje ove liste među prvih pet nema zasigurno jednog od najuticajnijih i zasigurno jednog od najomiljenijih političara u RS-u, a to je predsjednik srbije Aleksandar Vučić. Postavlja se pitanje da li Dodik ovim istraživanjem možda šalje određenu poruku Vučiću o tome ko je bliži Putinu, posebno nakon što je u Srbiji “na nož” dočekana Putinova izjava u kojoj poredi status Kosova i Donbasa.\nTakođer, otvoreno je i pitanje da li ovakvim istraživanjem Dodik “ističe kandidaturu” za “prvog među Srbima” s obje strane Drine.\nZanimljivo je i pojavljivanje Milanovića na jednoj od ovih listi, tim prije što je predsjednik Hrvatske iz dana u dan sve otvorenije pokazuje naklonost ka secesionističkoj politici Milorada Dodika, a čak je nedavno izjavio kako “Dodik nije četnik nego partner”.


Lekari Južne Afrike rekli su da soj omikron uzrokuje blaže simptome od prethodnih varijanti, poput glavobolje i umora, te da nije doveo ni do jedne hospitalizacije ili smrti. Profesor Karl Lauterbah, klinički epidemiolog koji je u trci za sledećeg ministra zdravlja Nemačke, rekao je da rani izveštaji pokazuju da bi omikron mogao da bude “božićni poklon” i možda čak ubrza kraj pandemije, preneo je “Dejli mejl”.\nOn je sugerisao da nova varijanta ima toliko mutacija (32 samo na šiljatom proteinu što je dvostruko više od delte), da bi to moglo da znači da je optimizovana da zarazi i bude manje smrtonosna, u skladu sa načinom na koji se razvija većina respiratornih virusa.\nPozitivni znakovi, ali vreme će pokazati\nProfesor Pol Hanter, stručnjak za infektivne bolesti Univerziteta Istočna Anglija, rekao je da se ova teorija “može pokazati tačnom”, te ukazao da visoki nivoi prethodnih infekcija i vakcinacije možda mogu da pruže otoor protiv novog soja.\nTo bi, navodi “Dejli mejl”, takođe bio pozitivan znak, jer pokazuje da ova veoma mutirana varijanta nije potpuno neprepoznatljiva imunom sistemu vakcinisanih ili osoba oporavljenih od kovida.\nNaučnici su dugo upozoravali da je malo verovatno da ćemo ikad da iskorenimo korona virus, koji će umesto toga da pređe u blaži oblik virusa, sličan prehladi. Ipak, stručnjaci su danas upozorili da im treba najmanje dve nedelje da ustanove kakav će uticaj imati omikron, zbog vremena koje je potrebno da neko ozbiljno oboli nakon zaraze.\nNaučnicima je takođe potrebno najmanje dve nedelje da uvide da li zabrinjavajuće mutacije čine omikron zaraznijim od delta soja i da li će biti otporan na vakcine.\nDo sada je većina slučajeva zaraze bila među mlađim ljudima, koji su imali blaže simptome virusa u poređenju sa starijim odraslim osobama.\nSimptomi su zabeleženi među mlađima\nNova varijanta je prvi put otkrivena prošle nedelje, a većina slučajeva je koncentrisana u Južnoj Africi, gde je broj dnevnih infekcija skočio na 6.048 u subotu, 20 puta više u odnosu na 306 pozitivnih testova registrovanih dve nedelje ranije. Ali, smrtni slučajevi su do sada ostali na istom nivou, sa 20 zabeleženih u subotu.\nLekari su istakli da su simptomi među pacijentima blagi i uključuju umor, bol u mišićima i glavobolju. Ali, oni su upozorili da su prvi slučajevi novog soja – naučno poznatog kao B.1.1.529 – bili među mlađim ljudima u zemlji, koji pretenduju da imaju više nivoe infekcije i blaža oboljenja.\nStručnjaci su naveli da se simptomi i njihova ozbiljnost mogu razlikovati kako se omikron širi u starije delove stanovništva.\nDr Anđelik Kutsi, predsednica Medicinskog udruženja Južne Afrike i prva osoba koja je uočila novu varijantu kod pacijenta, rekla je da je sedmoro ljudi koje je tretirala imalo simptome ekstremnog umora, blage bolove u mišićima, grebuckanje u grlu i suv kašalj.\n- Ono što viđamo klinički u Južnoj Africi – i setite se da sam ja u epicentru – jeste ekstremno blago – istakla je Kutsi, dodajući da su se zaraženi novim sojem dobro oporavili kod kuće i “ozdravili u roku od dva-tri dana nakon što smo ih videli”.\nKutsi je takođe rekla da “nema razloga za paniku”.\n"Rani božićni poklon"\nReagujući na komentare, profesor Lauterbah je na “Tviteru” istakao da bi to bio rani “božićni poklon” ako je omikron manje teška verzija korona virusa. Ali, on je upozorio da je svega šest odsto južnoafričke populacije starije od 65 godina, dok je “Nemačka najstarija zemlja u Evropi sa mnogim hronično obolelim ljudima”.\nProfesor Hanter rekao je “Dejli mejlu” da su izveštaji o blagom oboljenju nepouzdani i da se ne možemo previše osloniti na njih.\n- Ako omikron zaista uzrokuje manje teško oboljenje, to je verovatno zbog prethodnog imuniteta od infekcije ili vakcine. Mogao bi se pokazati kao manje virulentan, ali nade da je blaži možda će se pokazati kao istinite ili ne – istakao je.\n- Čak i da je manje virulentan, uzimanje buster doze je veoma važna stvar koju ljudi mogu da urade da se zaštite – dodao je profesor Hanter.\nDok stručnjaci očekuju da će postojeće vakcine ipak ponuditi neku zaštitu protiv novog soja, podaci iz stvarnog sveta mogli bi da otkriju da su one manje efikasne protiv omikrona u odnosu na druge varijante.\n"Omikron bi mogao da promeni putanju pandemije"\nSvetska zdravstvena organizacija je rekla da će se omikron verovatno proširiti na međunarodnom nivou i da predstavlja "veoma visok" globalni rizik tamo gde bi porast slučajeva obolelih od kovida mogao da ima "teške posledice" u nekim oblastima. Iako još nije poznato da li je novi soj opasniji od prethodnih, ili zarazniji, SZO je navela da “trenutno nema informacija koje ukazuju da se simptomi povezani sa omikronom razlikuju od onih od drugih varijanti.\nSZO je takođe upozorila da bi omikron mogao da promeni “putanju pandemije” i da bi posledice mogle biti “teške”.\nDr Sajmon Klark, mikrobiolog Univerziteta Riding, rekao je “Dejli mejlu” da blagi simptomi zabeleženi među nekim zaraženim osobama u Južnoj Africi ne ukazuju da će poslednja verzija virusa biti blaga.\n- Prerano je da očekujemo da se iscrpeo čitav niz simptoma. Kovid simptomi su često blagi i kod svih drugih varijanti, pa je prosto pogrešno misliti da se od njega ljudi uvek ozbiljno razbole jer to nije slučaj – istakao je Klark, ukazujući da je većina slučajeva do sada povezana sa mlađim starosnim grupama za koje se “ne očekuje” da teško obole.\n- Otkako je sve počelo, ljudi su predviđali da će (virus) postati manje virulentan, ali do sada je putovanje teklo u suprotnom smeru. Ako je ova varijanta manje virulentna od, recimo, delte, i dalje bi mogla da bude gora od originalne verzije iz Vuhana – upozorio je.\nŠta znamo o virusu do sada?\nDo sada je o omikronu poznato da ima oko 50 mutacija, od čega 32 samo na šiljku proteina, što je najviše ikad zabeležno i dvostruko više od trenutno dominantnog delta soja. Stručnjaci kažu da je ovo “najgora varijanta ikad viđena” i uznemireni su brojem mutacija koje nosi, navodi “Dejli mejl”.\nSZO je klasifikovala omikron kao “zabrinjavajuću varijantu” i organizacija je navela da novi soj predstavlja “visok globalni rizik”.\nFoto: Jakub Porzycki/NurPhoto / Profimedia\nNovi soj do sada je detektovan u Južnoj Africi, Bocvani, Hong Kongu, Izraelu, Belgiji, Holandiji, Nemačkoj, Italiji, Češkoj, Australiji i Velikoj Britaniji. Većina slučajeva je zabeležena u proviniciji Gauteng na severoistoku Južne Afrike gde se nalazi Johanesburg.\nPrvi slučaj je u međunarodnu bazu podataka o sojevima GISAID 23. novembra uneo Hong Kong, nakon što je novi soj primećen kod putnika iz Južne Afrike.\nNaučnici su upozorili da bi novi soj mogao da umanji efikasnost postojećih vakcina za 40 odsto, te istakli da je sada još važnije uzeti buster dozu. Podaci o prenosivosti nove varijante i njenog uticaja na hospitalizaciju i smrt su još relativno daleko i možda će proći četiri-šest nedelja dok ne saznamo nešto više o tome.\nNovi soj je 24. novembra, dan nakon što je primećne u Hong Kongu, naučno zaveden kao B.1.1.529. SZO je u petak otkrila da ga je nazvala omikron, na osnovu sistema imenovanja zabrinjavajućih novih sojeva na osnovu grčkog alfabeta.


Preuzimanje omiljenih aplikacija na vašem Huawei pametnom telefonu je jednostavno!\nPratite četiri koraka u nastavku da biste počeli sa svakodnevnim aplikacijama - od igara, zabave, društvenih medija, mapa, bankarstva i još mnogo toga.\nI pridružite se Huawei zajednici da biste dobili podršku i savete od drugih Huawei korisnika i pristup ekskluzivnim ponudama.\nJednostavan način za prebacivanje aplikacija - Od društvenih medija, aplikacija za bankarstvo do aplikacija za vesti i još mnogo toga - kontakata, podataka, datoteka i fotografija sa vašeg starog pametnog telefona na novi, u nekoliko jednostavnih koraka. Instalirajte aplikaciju Phone Clone (dostupna na AppGallery, Google Play Store i App Store) na starom telefonu i izaberite "Stari telefon". Otvorite istu aplikaciju na svom novom HUAWEI pametnom telefonu i izaberite "Novi telefon" uz naznaku brenda telefona sa kojeg prenosite podatke – HUAWEI, Android i iPhone.\nHUAWEI AppGallery ima 390M aktivnih korisnika i više od 45.000 aplikacija i nastavlja da raste. Naša AppGallery sadrži mehanizam za detekciju od 4 sloja kako bi se osiguralo da su izabrane aplikacije bezbedne za preuzimanje i korišćenje. Jednostavno pretražujte i preuzimajte aplikacije koje su vam potrebne kao što biste uradili u bilo kojoj drugoj prodavnici aplikacija.\nHUAWEI Petal Search vidžet je novi alat za pretragu koji omogućava vlasnicima HUAWEI telefona da pretražuju i pronađu sve što im je potrebno - uključujući aplikacije, vesti, slike i još mnogo toga - direktno sa početnog ekrana svog uređaja.\nSaznajte više Instalirajte vidžet za pretragu aplikacija\nPridružite se HUAWEI zajednici, zvaničnom HUAWEI klubu gde možete podeliti informacije, dobiti podršku i savete od drugih HUAWEI korisnika i ekskluzivan pristup ponudama. Imamo mnogo informacija o HUAWEI mobilnim uslugama i našoj App Gallery, sa mnogo saveta i podrške naših super obožavatelja kako bi vam pomogli.\nPosetite našu namensku aplikaciju za podršku u svakom trenutku; takođe možete stupiti u direktni kontakt sa našim HUAWEI stručnjacima bilo pre ćaskanja uživo ili preko našeg besplatnog broja (1-888-548-2934)\nOtkrijte sve HMS uređaje\nPronađite odgovore na najčešće postavljana pitanja o Huawei mobilnim uslugama (HMS) i vašem novom uređaju sa HMS.


Evropska centralna banka (ECB) i Centralna banka Bosne i Hercegovine (CBBH) uspješno su završile 18-mjesečni program tehničke saradnje koji je putem Instrumenta pretpristupne pomoći (IPA) 2008. finansiran s milion eura. Program je proveo ECB kroz eurosistem centralnih banaka Austrije, Grčke, Holandije, Italije, Njemačke, Slovenije i Španije.\nJurgis Vilcinskas, šef Odjela za evropske i ekonomske integracije u Delegaciji Evropske unije u BiH, govoreći u petak u Sarajevu na ceremoniji obilježavanja uspješnog završetka projekta, kazao je da je ovim projektom novac poreznih obveznika EU investiran u monetarnu i finansijsku stabilnost BiH te u napore da se one usklade s evropskim standardima.\n– Govoreći jezikom ljudi iz centralnih banaka, rekao bih da je ovaj projekt zaslužio rejting AAA – rekao je Vilcinskas. „Preneseno je know how i znanja u najznačajniji dio javnih finansija.\nVilcinskas je kazao da je prihvatanje evropskih standarda krucijalno za CBBH dok se priprema za pridruženje evropskom sistemu centralnih banaka, a što će se desiti kada BiH osigura članstvo u EU. Glavni cilj ovoga projekta jeste integracija u eurosistem. To će pridonijeti širenju finansijskog tržišta u BiH i time osigurati ekonomski rast i kreiranje radnih mjesta.\nEU traži odgovornu i koherentnu nacionalnu politiku koja kontrolira i upravljanju rizicima – rekao je Vilcinskas. „Kao zemlja u tranziciji i potencijalni kandidat, BiH treba iskoristiti dobru praksu i uspješne priče iz EU i nastaviti strukturne reforme kako bi povećala ekonomski potencijal u energetici, poljoprivredi, prerađivačkoj industriji i izvozu, te otkloniti prepreke domaćim i stranim investicijama.“\nKapacitet institucija koje provode reforme i makroekonomsku politiku esencijalan je u ovom procesu i Delegacija EU spremna je ponuditi pomoć Centralnoj banci BiH i bh. vlasti u ovoj oblasti – kazao je Vilcinskas.\nGilles Noblet, zamjenik generalnog direktora Direkcije za međunarodne i evropske odnose ECB, rekao je da je program tehničke pomoći te banke doprinio ukupnom jačanju bh. institucija. Istakao je kako su snažne institucije i dobro upravljanje njima od suštinskog značaja za Bosnu i Hercegovinu i Evropsku uniju.\nVlade i centralne banke, svaka u svome domenu, moraju osigurati provođenje zdrave fiskalne i monetarne politike. To je najbolji doprinos koji možemo dati ekonomskom rastu, ali i građanima u našim zemljama – rekao je Noblet. „To je najbolji doprinos koji možemo dati ekonomskom rastu, a i građanima u našim zemljama.“\nGuverner Centralne banke BiH Kemal Kozarić smatra da će glavni efekti programa biti vidljivi kroz novi statistički sistem kamatnih stopa, osoblje obučeno za korištenje modela kratkoročnog prognoziranja te u formuliranju mape puta CBBH u eurointegracije.\nRezultat ovog programa je i usklađivanje Zakona o CBBH sa standardima centralnih banaka Evropske unije. S tim u vezi uspostavljen je okvir za analizu finansijske stabilnosti s fokusom na trendove i rizike.


Pokretna kancelarija Gorana Vesića sa građanima lazarevačkog naselja Šušnjar - EMBARGO 011\nPokretna kancelarija Gorana Vesića sa građanima lazarevačkog naselja Šušnjar\nZamenik gradonačelnika Beograda Goran Vesić obišao je danas svojom pokretnom kancelarijom lazarevačkom naselje Šušnjar, gde je obišao radove na izgradnji kanalizacione mreže, a potom razgovarao sa građanima o svim problemima sa kojima se suočavaju.\nVesić je istakao da je ovo naselje prigradsko, ali polako počinje da se „priključuje“ centralnim delovima Lazarevca.\n– U razgovoru sa građanima ove Mesne zajednice dogovorili smo i uređenje fasade na Domu kulture koji je renovirala opština, kao i uređenje jednog malog trga i dečijeg igrališta. Tako će Šušnjar, ali i Lazarevac i Beograd, postati još bolje mesto za život. Nažalost, iako je 21. vek još uvek pričamo o izgradnji kanalizacije i vodovoda, ali to je jednostavno situacija u kojoj živimo. Stanovnici mesne zajednice Šušnjar će dobiti kanalizacionu mrežu, kao što je slučaj i sa ostalim delovima opštine Lazarevac. Kroz projekat „Čista Srbija“, koji Grad Beograd sprovodi sa Ministarstvom građevinarstva, saobraćaja i infrastrukture, samo u Lazarevcu se gradi preko 100 kilometara kanalizacione mreže – rekao je Vesić.\nPrema njegovim rečima, grade se i dve fabrike za preradu otpadnih voda, jedna u Lazarevcu, druga u Velikim Crljenima, pa će na taj način će biti rešen jedan od najvećih problema ove opštine.\n– Na potezu na kojem se trenutno nalazimo kanalizaciju će dobiti oko 300 kuća. Ovde će biti kanalizaciona mreža gravitaciona, budući da postoji prirodni pad,a tamo gde to ne bude moguće, biće potisna kanalizaciona mreža. Naravno, u svakom naselju postoje i dodatni problemi, pa tako ovde od građana čujem da neke kuće koje su građene posle projekta nisu obuhvaćene, da je potrebno uraditi još neki put, dečije igralište ili nešto drugo. Ništa od toga nije sporno, ali hajde da rešavamo problem po problem i da se prvo bavimo najvećim infrastrukturnim projektima, što kanalizacija svakako jeste. Država sada finansijski dobro stoji i može da se posveti ovakvim projektima. Niko nije verovao kada je predsednik Vučić najavio ulaganje od 3,5 milijardi evra u kanalizacione mreže širom Srbije, a evo danas ovde u naselju Šušnjar vidimo da se upravo to dešava. Kao što trenutno radimo u Lazarevcu, tako će biti i u Obrenovcu, Mladenovcu, Sopotu, Grockoj i svim drugim delovima grada u kojima kanalizaciona mreža i dalje nije kompletno izgrađena – zaključio je Vesić.\nPokretna kancelarija Gorana Vesića u Šušnjaru\nBeograd put je potpuno spreman za snežne padavine i od jutros nema zastoja nijednog prevoza,\nVesić obećao skoru kanalizaciju za Ugrinovce…\nVesić: Beograd ima stabilnu odborničku većinu koja može da vodi grad


GOMEX : Šešir nakrivi, lakše se živi - Još jedna uspešna "Korpa solidarnosti"\nJoš jedna uspešna "Korpa solidarnosti"\nTradicionalna "Korpa solidarnosti" organizovana je po dvanaesti put u subotu, 15. aprila u objektu "Total" u Zrenjaninu. Ovu humanu akciju i ovog puta zajedničkim snagama organizovala je naša kompanija u saradnji sa Rotaract klubom iz Zrenjanina.\nProizvodi koji su prikupljeni tokom akcije namenjeni su socijalno ugroženim porodicama sa teritorije Grada Zrenjanina koje školuju najveći broj dece. Naši potrošači prikupili su veliki broj artikala, verovatno najviše od početka sprovođenja "Korpe solidarnosti". Takođe, raduje podatak da se sve više kupaca uključuje u ovu aktivnost što je dobar znak da su dobra namera i želja za pomoć drugim ljudima, koji su u teškoj socijalnoj situaciji, izuzetna.\nKompanija GOMEX je u međuvremenu pored partnerskog uspostavila i prijateljski odnos sa zrenjaninskim Rotaract klubom. Tokom svih prethodnih akcija "Korpa solidarnosti" naša kompanija bila je najveći donator. Ovogodišnja donacija sastojala se najviše u osnovnim životnim namirnicama poput brašna, šećera, ulja, soli, ali i sredstava za ličnu higijenu.\nHumanitarna akcija "Korpa solidarnosti" organizuje se dva puta godišnje u saradnji sa zrenjaninskim Rotaract klubom, tokom proleća i pred novogodišnje praznike u objektu "Total" u Zrenjaninu.


Počeo projekat utopljavanja OŠ Duboki Potok - Srebrenik.NETwork\nSrebrenik.NET / Članci, fotke i video / Počeo projekat utopljavanja OŠ Duboki Potok\nPočeo projekat utopljavanja OŠ Duboki Potok\nPiše: Srebrenik.NETwork u Članci, fotke i video 05.01.2015 123 Views\nU ponedjeljak 05.01.2015. godine u OŠ Duboki Potok održan je prvi radni sastanak povodom početka radova zamjene prozora, postavljanja toplotne zidne i krovne izolacije kao i postavke novog sloja fasade na toj školi.\nPredstavnik UNDP-a Elvis Hadžikadić, direktor škole Edis Bajrektarević kao i predstavnici firmi izvođača radova i nadzornog organa na tom sastanku su dogovorili da se za vrijeme zimskog raspusta i ukoliko vremenske prilike to budu dozvoljavale zamijeni kompletna stolarija na sva tri sprata objekta. Postavljanje toplotne izolacije i završni radovi fasade predviđeni su u toku drugog polugodišta.\nInače na Javni poziv “Povećanja energetske efikasnosti” koji je raspisan od strane UNDP-a početkom 2014. godine javilo se preko 500 javnih ustavnova ali na kraju je odabrano 5 škola na području F BiH a među njima i OŠ Duboki Potok. Ovo je značajan projekat za Općinu Srebrenik i Tuzlanski kanton ali i globalno uzimajući u obzir činjenicu da će se na dugoročnom periodu uštediti velika količina energije, smanjiti emisija stakleničkih plinova i uljepšati estetski izgled škole.


JLS 1. kolo: „Indiansi“ dočekuju debitante iz Novog Sada | Meridian Indians\nJLS 1. kolo: „Indiansi“ dočekuju debitante iz Novog Sada\nPredstojećeg vikenda startuje nova sezona Juniorske lige Srbije u kojoj će igrači „Indiansa“ braniti vicešampionsku titulu osvojenu prošle godine. Prvu utakmicu odigraće u nedelju 21. septembra protiv novajlija u takmičenju, novosadske ekipe „Wild Dogs“.\nU Juniorskoj ligi Srbije ove sezone će se takmičiti 11 timova regionalno podeljenih u dve grupe. „Indiansi“ će se takmičiti u okviru grupe „Sever“ u kojoj se još nalaze i: „Wild Dogs“ (Novi Sad), „Sirmium Legionaries“ (Sremska Mitrovica), „Mammoths“ (Kikinda), „Panthers“ (Pančevo) i „Vukovi“ (Beograd).\nU grupi „Jug“ takmičiće se branioci trofeja „Wild Boarsi“ iz Kragujevca, zatim „Angel Warriors“ iz Čačka, „Black Hornets“ iz Jagodine, „Royal Crowns“ iz Kraljeva i niški „Imperatori“.\nAktuelni vicešampioni Srbije prvu utakmicu igraju u nedelju 21. septembra od 15 časova na terenu kod OŠ „Jovan Popović“.\nJuniori „Indiansa“ startovali su sa pripremama za novu sezonu 1. jula. „Predvodnik“ juniorske selekcije ove sezone je Ivan Krković, iskusni lajnbeker seniora, koji je zamenio Dejana Vujanića na mestu glavnog trenera. Krkoviću je ovo druga sezona u radu sa juniorima, a o predstojećem takmičenju rekao je da će biti neizvesno i da su „Indiansi“ rasterećeni, ali nisu bez ambicija:\n„Ove sezone imamo manji broj juniora u odnosu na prošlu godinu, ali to su momci sa iskustvom, što su i dokazali u sve tri predsezonske utakmice koje smo uspešno odigrali. Trenerski kadar se još više potrudio oko juniorskog tima. Uveli smo neke novine u koncepciji priprema sa kojima smo počeli početkom leta. Bolje smo organizovali treninge i poboljšali rad u teretani, što je dalo dobre rezultate. Naš tim brani vicešampionski status od prošle godine, tako da su naše ambicije velike, kao što se od nas i očekuje. Uprkos tome, u sezonu ulazimo rasterećeni i želimo da naši juniori uživaju u takmičenju i američkom fudbalu, a pre svega da steknu nova iskustva“, izjavio je Ivan Krković.\nIvanu Krkoviću u radu sa juniorima ove sezone pomažu takođe iskusni seniori „Indiansa“. Ivan Prskalo (RB) radi sa raninbekovima, Bler Blek (QB) na kondiciji, sa kvoterbekovima i hvatačima, Vladimir Ikraš (OL) trenira igrače ofanzivne i defanzivne linije, dok je Goran Zec zadužen za specijalni tim i defanzivne bekove.\nTakmičenja po grupama trajaće do vikenda 8 / 9. novembra. Igra se jednokružno, a dvoje najbolje plasiranih timova u obe grupe plasiraće se u polufinale koje je planirano da se odigra 15 / 16. novembra. Finale je po rasporedu sedam dana kasnije, 22 / 23. novembra.\nJuniorska liga Srbije tradicionalno će se igrati za Trofej „Veljka Makojevića“, u spomen i slavu kragujevačkom uspešnom igraču, treneru i reprezentativcu, koji je tragično preminuo 10. avgusta 2008. godine.


Banja Mako putovanje - Smeštaj i last minute ponude - Putuj Sigurno\nBanja Mako putovanje\nPutujSigurno » Mađarska » Banja Mako\nBanja Mako putovanje – ponuda aranžmana: Sve banje predstavljaju užitak i komfor, ali Banja Mako prednjači u tom cilju. Mađarska je poznata kao zemlja koja je bogata banjama i mnoštvo turista iz Evrope hrli da poseti sve blagodeti koje ona nudi. Ljudi sa našeg podneblja imaju i tu prednost da Mađarska nije daleko, te se lako odlučuju i za kraći put do ove destinacije. Banja Mako putovanje će vam doneti senzacionalno iskustvo i odmor koji vam je preko potreban uzimajući u obzir da u okviru kompleksa možete uživati u sauni, termalnim bazenima i wellness centrima.\nPutovanje u Banja Mako je odličan izbor za sve, nevezano od starosnog doba i fizičkog stanja. Osim ljudi koji su bolesni i kojima banja pomaže u rešavanju određenih zdravstvenih stanja, banju Mako posećuju i potpuno zdravi ljudi koji teže opuštanju mišića i uma. Raspitajte se šta naši Banja Mako aranžmani obuhvataju i uputite se na odmor kakvom težite što pre.\nKompleks u Banji Mako\nKompleks koji je smešten u Banji Mako, Hađmatikum, poznat je po tome što nudi veliki broj bazena, od kojih su neki unutrašnji, a neki spoljašnji. Ovaj kompleks je više nego bogat i obuhvata bazene i za najmlađe, aroma saune, hromo saune, finske saune, infrared saunce, hidro masaže i parna kupatila. Ovde se nalazi i aqua park koji je posebna atrakcija za sve koji na putovanje kreću sa porodicom.\nOsim toga, Hađmatikum je jedna grandiozna građevina koja je i estetski dovedena do perfekcije. Arhitekta je poznati Imrea Makovec koji vodi računa da njegovi objekti izgledom stapaju prirodu i čoveka u jedan harmoničan odnos.\nBanja Mako smeštaj\nBanja Mako smeštaj obuhvata različite jedinice za prenoćišta. Možete uživati u hotelima koji će vam pružiti vrhunski komfor i luksuz, a možete se opredeliti i za apartmane. U zavisnosti od sopstvenih preferencija odlučite se za smeštaj koji vam najviše odgovara, a imajte na umu da su cene u potpunosti prihvatljive, naročito ukoliko putovanje planirate na vreme uz jedan od naših aranžmana.\nNe propustite priliku i da obiđete neke od znamenitosti poput Herojskog spomenika, Statuu Svetog Stefana i Gradsku kuću. Takođe, ukoliko se odlučite za Banja Mako putovanje, imaćete priliku da uživate u raznovrsnoj gastronomskoj ponudi i sjajnim vinima.


Radnici banjalučke Fabrike duvana prijete protestima - Klix.ba\nNakon upozorenja Sindikalne organizacije banjalučke Fabrike duvana da će pozvati radnike na proteste ukoliko hitno ne bude pronađeno rješenje za teško stanje u kojem se nalazi ovo preduzeće, iz Vlade RS-a su ponovo obećali da će pomoći da bi Fabrika nastavila rad i zaposleni zadržali radna mjesta. Međutim, na realizaciju tih najava radnici čekaju već mjesecima. Stoga je predsjednik Sindikalne organizacije Fabrike Miroslav Marinković ponovo upozorio da će „ovo preduzeće nestati, dok će se radnici naći na ulici, ukoliko Vlada RS-a hitno ne reagira“.\nU rješavanje agonije u ovom preduzeću uključio se ministar rada i boračko-invalidske zaštite RS-a Petar Đokić koji ponavlja da rješenje za banjalučku Fabriku duvana podrazumijeva da to privatizirano preduzeće dobije finansijsku podršku od Vlade, a da zauzvrat otkupi duvanske proizvode od proizvođača iz RS-a.\nOn očekuje da se dogovor finalizira u ovoj sedmici.\nVlada RS protesti radnici\nBrčanska policija pronašla drogu, 11 osoba uhapšeno\n18.06.2012. u 16:13


Sledeće runde pregovora o stabilizaciji i pridruženju neće biti bez pune saradnje s Hagom\nZvaničnici vlasti u Beogradu upozoravaju na mogućnost da Evropska unija prekine pregovore o pridruživanju ukoliko Srbija ne ostvari punu saradnju sa Haškim tribunalom, a pre samo nedelju dana tvrdili su suprotno.\nPrvo upozorenje poslao je potpredsednik srpske Vlade Miroljub Labus, a zatim je šef kancelarije državne zajednice za pridruživanje Evropskoj uniji Jela Baćević izjavila da postoji ozbiljna mogućnost da proces evropskih integracija Srbije i Crne Gore bude ugrožen zbog nepotpune saradnje sa Haškim tribunalom. I direktor Kancelarije za evropske integracije Vlade Srbije Tanja Miščević kaže da bi se prekid ili suspenzija pregovora odnosili i na Srbiju i Crnu Goru jer je obaveza saradnje sa Haškim tribunalom obaveza i članica i državne zajednice.\nA crnogorska ministarka za evropske integracije Gordana Đurović ocenjuje da ukoliko Srbija ne bi ispunila političke kriterijume za potpisivanje Sporazuma o stabilizaciji i pridruživanju i ako bi Evropska komisija odlučila da zamrzne pregovore, to bi se odrazilo i na Crnu Goru.\nMinistar za ljudska i manjinska prava Rasim Ljajić smatra da je saradnja sa Haškim tribunalom trenutno glavni problem koji zemlja ima i da Tribunal traži deo dokumenata iz dosija generala Ratka Mladića, privatnu arhivu Slobodana Miloševića i spise o odnosu Vojske Jugoslavije sa Vojskom Republike Srpske i Vojskom Republike Srpske Krajine. Predsednik Političkog saveta Demokratske stranke Dragoljub Mićunović smatra zabrinjavajućim što neki odgovorni ljudi ne shvataju ozbiljno upozorenje o mogućem prekidu pregovora sa Evropskom unijom i dodaje da građani džabe plaćaju obaveštajne službe ako one ne znaju gde se krije haški optuženik Ratko Mladić.\nS druge strane, potpredsednik Demokratske stranke Srbije Sanda Rašković Ivić izjavila je da ona nije čula da je bilo ko iz Evropske unije rekao da bi pregovori o pridruživanju mogli biti prekinuti zbog nesaradnje sa Hagom.\nGovoreći o odluci UNMIK-a da kosovske vlasti započnu formiranje ministarstava pravde i unutrašnjih poslova, Sanda Rašković Ivić rekla je da je to preuranjena odluka i da na neki način prejudicira status pokrajine na početku pregovora o statusu.


Muzičari i festivali u regionu: „Pandemija zapravo pokazala da se bez muzike i druženja ne može živeti“\nPočetna Vesti Muzičari i festivali u regionu: “Pandemija zapravo pokazala da se bez muzike...\nDa su manifestacije najteže pogođene u celom svetu, potvrđuju muzičari i organizatori iz Srbije, Hrvatske, Bosne i Hercegovine, Makedonije, Crne Gore i Slovenije. Na panelu pod nazivom “Manifestacije: Od otkazivanja do otkaza“, na ovu temu govorili su Brano Jakubović iz grupe Dubioza kolektiv, Sanjin Đukić ispred EXIT i Sea Star festivala, Zoran Vulović iz Arsenal Festa u Kragujevcu, Adnan Mehmedović ispred Fresh Island festivala na Zrću, Vuk Perović iz Underhill festivala u Podgorici, Login Kočiški iz Password produkcije, te Pavle Kostadinović iz slovenačke turističke agencije Supra Travel, koja svake godine vodi desetine hiljada mladih Slovenaca po manifestacijama u regionu. Moderatorka panela bila je Ida Prester, voditeljka i članica bendova MaiKA i Lollobrigida, a ova tribina koju je pratilo oko 18.000 ljudi iz celog regiona održana je u okviru međunarodne onlajn konferencije “EXIT strategy”.\nNakon što je pandemija najteže pogodila manifestacije i turizam u celosti, brojne evropske vlade su reagovale sa merama pomoći. Od zemalja regiona, Slovenija je najviše pomogla radnike u ovom delu privrede u iznosu od 750 evra mesečno uz plaćene doprinose, a Hrvatska je pratila sa oko 600 evra. Pavle Kostadinović, promoter i direktor agencije Supra travel smatra da se radilo o ključnom potezu: “Vlada je tu jako dobro postupila i ovu meru produžila do jula, sa najavom da će mere važiti dokle god bude trajala kriza. Država pomaže i u turističkom sektoru koji je jako bitan jer je vezan za manifestacije. Svaki punoletni državljanin Slovenije dobiće i 200 evra koje može potrošiti u Sloveniji za neke turističke segmente dok maloletna lica, sva deca od jednog dana do 18 godina, dobijaju sumu od 50 evra“, objašnjava Kostadinović.\nI ministarstvo kulture Crne Gore, kako kaže Vuk Perović, umetnički direktor Underhill festivala, u prethodnom periodu obezbedio je fond od pola miliona evra, u vidu konkursa namenjenog frilenserima. “Stvorena je mogućnost da se prijave različiti projekti koji bi se mogli odvijati i tokom pandemije. Dosta je glumaca koji nemaju svoje matično pozorište i ovim fondom su pomognute i komercijalne televizije i emisije iz kulture. Sa druge strane glavni grad je, iako neformalno, rekao da će biti puna podrška svim ovim događajima kao što je i Underhill Festival i da će se, ukoliko dođe do odlaganja, truditi da neki vid finansiranja ostane“, objasnio je Perović.\nI promoteri u Makedoniji čekaju na plan otvaranja i ponovnog pokretanja industrije, što predstavlja veliki problem za sve koji se bave planiranjem i organizacijom, ističe Login Kočiški iz Password produkcije. “Imamo četiri festivala koja su na čekanju. Mi smo spremni da realizujemo festival i za sedam dana, samo da dobijemo dozvolu. Spremni smo i na manje kapacitete, samo nam je potrebna informacija da li to možemo raditi ovog leta“, kaže Kočiški.\nPrema mišljenju Zorana Vulovića osnivača Arsenal Festa, prestavnici industrije događaja u Srbiji, celokupnu situaciju pandemije dočekali su prilično uspavani. “Ipak mislim da je ova pošast, koja nam se svima desila, ujedinila ljude. Osnovali smo udruženje promotera, do sada nismo imali nešto slično u Srbiji. Ujedinili smo se na istoj stvari, međutim po meni to nije dovoljno. Mislim da nam fale umetnici, da fali udruženje muzičara, oni su najbrojniji, u krajnjem slučaju njihov glas je najjači. Oni se najviše vide i mislim da su oni ti koji sve ovo treba da predvode“, naglasio je Vulović.\nBrojni muzičari poput grupe Dubioza kolektiv, već mesecima ne mogu da se pojave pred publikom. Njihov novi album imao je veliku turneju ispred sebe, kako ističe član najpopularnijeg benda iz regiona, Brano Jakubović. “Sve se jako dobro zakotrljalo. Većina koncerata je bila rasprodata od Praga do Moskve, čitava Engleska i dalje. I onda se desilo ovo što se desilo“, objašnjava Jakubović.\nPeriod života u karantinu, s druge strane pokazao nam je, kako kaže Adnan Mehmedović, koosnivač Fresh Island festivala u Hrvatskoj da se bez muzike i druženja ne može živeti normalno. “Svi smo uvideli da možemo i sami da se ošišamo, i da možemo i bez šopinga, ali ono bez čega ne možeš je muzika, koja se strimuje i sluša više nego ikad pre“, zaključuje Mehmedović.\nKonferencija “EXIT strategy” će periodično donositi nove panele koje publika može da gleda uživo ili u snimku na sajtu exitfest.org, a realizuje se uz podršku brojnih vodećih stranih, regionalnih i domaćih medija.\nPrethodni tekstPreminuo Mori Kante, hitmejker iz osamdesetih godina\nSledeći tekstInstagram dodaje novo obaveštenje kada koristite muziku zaštićenu autorskim pravima


Taksi-usluge u Sarajevu će još poskupiti - Index.ba\nTaksi-usluge u Sarajevu će još poskupiti\nGrađani KS-a taksi-usluge Sarajevotaksija plaćaju skuplje. Umjesto 1 KM za pređeni kilometar, sada plaćaju 1,20 KM, a start je sa 1,50 KM povećan na 1,90 KM. Međutim, za Envera Suljagića, direktora Sarajevotaksija, ovo ne znači povećanje cijena, već usklađivanje sa zakonom.\n– Narednih dana ćemo angažovati stručnjake koji će napraviti analizu cijena i vjerovatno ćemo tražiti i poskupljenje naših usluga. S obzirom na to da smo četiri mjeseca čekali odobrenje i radili po starim cijenama, zbog štete koju smo pretrpjeli tužit ćemo ministra saobraćaja Muju Fišu i njegove saradnike, rekao je Suljagić za Oslobođenje.\nIz Crvenog taksija su istakli kako su zahtjev za usklađivanje cijena usluga sa poskupljenjem goriva poslali u Ministarstvo saobraćaja i da čekaju odgovor.\n– Za sada radimo po starim cijenama. Najvjerovatnije ćemo iza Bajrama i mi poskupiti, rekao nam je Jasmin Erović, vlasnik Crvenog taksija.\nU Holand taksiju još nisu tražili od Ministarstva saobraćaja KS-a odobrenje, ali će pratiti razvoj situacije.\n– Mi smo mala kompanija i sačekat ćemo da vidimo stanje na terenu. Ukoliko svi taksi-prevoznici dignu cijenu, i mi ćemo. Za sada radimo po starom cjenovniku, a to je 1,50 KM start i 1 KM svaki pređeni kilometar, rekao nam je Haris Mujčinović iz Holand taksija.\nPrethodni članakJulen Lopetegui novi trener Real Madrida\nNaredni članakKCUS: Zbog sve većih potreba pacijenata proširen laboratorij na Jezeru